QUI MANA NO ESTÀ AL CARRER I AIXÒ ENS DEIXA VENUTS\nEscrit el 08/07/2021\nQUI MANA NO ESTÀ AL CARRER\nI AIXÒ ENS DEIXA VENUTS\nAvui, hem adreçat un escrit al Director General per denunciar que decisions incorrectes i poc raonades repercuteixen directament contra la seguretat dels nostres agents i de la ciutadania en general. I com si d’un “simple agent” es tractés, també exigim responsabilitats a qui així ho decideix.\nSon còmplices d’aquesta nefasta gestió tots aquells caps de comissaria que, sense discutir han acceptat i mirant cap a un altre costat... amb el “mantra” la “ordre ve de dalt”, els efectius de la seva ABP o CD acabin sortint sense Taser, per una decisió ESPERPÉNTICA!. També, ens consta que alguns han entrat en el “debat” amb les totpoderoses Divisions i han aconseguit que l’experiència i coneixement guanyi a l’Alquímia.\nLa matinada del dia 6 de juliol va tenir lloc a la localitat de Cambrils un incident on es va patir un atac de violència extrema. Els fets van succeir a l’hotel EL DORADO. Es va rebre trucada per part de la mare d’un menor, que posteriorment va ser detingut, on manifestava que el seu fill estava patint un brot psicòtic. La patrulla es va adreçar al lloc, i van constatar que el menor es trobava fora de si i amb una actitud extremadament violenta, tant contra ells com contra el vigilant del citat establiment, al qual literalment li va treure els ulls.\nEl passat dia 2 de juliol van finalitzar el curs, a l’ISPC, els caporals que van aprovar la promoció interna a sergent, els quals han estat destinats a fer les pràctiques a totes les comissaries del pla de costa. Les seves funcions, en el cas que en aquets serveis no hi hagi un sergent cap de torn, és fer precisament de responsable del servei. Al mateix ISPC es va informar a aquests companys que qui no tingui l’habilitació per portar la TASER, no podrà fer-ne ús.\nEntenem aquesta premissa, ja que la Instrucció del DCE només habilita per al seu ús als Policies que hagin superat la formació teoricopràctica d’aquesta eina policial.\nEl que no compartim és que aquesta formació no s’hagi donat a tots els companys que han realitzat el curs, assegurant que un cop siguin nomenats sergents tinguin accés a l’ús del dispositiu DCE, ja que “s’entén” que la gran majoria aniran a reforçar les unitats d’USC i és on hi ha la gran manca de comandaments.\nTot i que això, és el que anomenaríem més pràctic, no és el que ens preocupa en aquests moments.\nEl que no entenem, de cap de les maneres, és que per part de la Divisió Tècnica de Seguretat s’hagin donat instruccions en aquestes destinacions perquè “en el cas que el cap de torn o qui faci les seves funcions no estigui habilitat per fer ús del DCE, dispositiu de gravació i desfibril·lador, la Taser no pot sortir de servei, encara que al servei hi hagi un policia habilitat per al seu ús”. Això comporta que els mateixos policies, en la seva majoria caporals que la setmana anterior feien funcions de cap de torn, SI fessin ús del dispositiu, i aquesta mateixa setmana amb el reforç dels sergents en pràctiques i en el cas que aquests últims no tinguin l’habilitació, la Taser no pot sortir de comissaria.\nSincerament, és un despropòsit alhora que una temeritat i una falta de respecte per aquells que durant anys han acceptat aquell encàrrec de funcions (en la majoria de casos no remunerat), aquesta decisió ha minvat objectivament la capacitat de resposta dels agents en aquest cas, que és de manual.\nI tot això demostra un desconeixement profund de la realitat del servei diari, de funcionaris que prenen decisions des del confort de quatre parets, ben aïllades de la “xafogor i cremor social” que es pateix aquests dies al carrer.\nPer tot això, hem sol·licitat al Director general que obri una investigació interna sobre aquesta decisió, la qual ja ha tingut conseqüències físiques, i el retorn urgent de l’ús dels dispositius DCE als “altres caps de torns” habilitats per fer-ne ús, en cas de necessitat. Tal i com es venia fent fins el passat dia de 5 juliol de 2021, per tal d’assegurar que la capacitat de resposta segueix essent la mateixa que la setmana passada.\n175-2021 QUI MANA ENS DEIXA VENUTS


Notícies d'empresa : Amazon i ICEX llancen la botiga online “Alimentos y vinos de España” - carndeporc.cat, el web de la indústria càrnia\nAmazon i ICEX llancen “Alimentos y vinos de España”, una botiga online per exportar la gastronomia espanyola\nL'acord entre Amazon i ICEX reforçarà el suport a les marques espanyoles en els canals online i facilitarà que les pimes de gastronomia i alimentació puguin vendre a l'exterior.\nDimecres 14 juny 2017 (fa 1 anys 11 mesos 8 dies)\nAmazon i ICEX llancen “Alimentos y vinos de España”, una botiga online que facilitarà que les pimes de gastronomia i alimentació puguin exportar els seus productes a través de la venda online. Aquesta botiga estarà inicialment disponible a les webs d'Amazon.es, Amazon.de i Amazon.co.uk. És la primera vegada que una institució pública espanyola s'alia amb Amazon per promocionar les empreses espanyoles a l'exterior.\n“Alimentos y vinos de España” (“Foods & Wines from Spain”) és un projecte desenvolupat per l'ICEX per donar suport al coneixement de les marques de gastronomia espanyola a tot el món. La botiga online, que compta des del primer dia amb més de 170 empreses, mostrarà productes de gastronomia espanyola a una audiència internacional.\nLa botiga online facilitarà que els clients puguin adquirir olis, condiments, pernil, embotits, conserves, plats preparats, vins i altres begudes alcohòliques de marques espanyoles tan reconegudes i valorades com olis Castillo de Canena, conserves Ramón Peña, embotits Covap o cellers Codorniu, i rebre'ls còmodament en la direcció que triïn. Els clients Prime d'Amazon.es podran rebre els productes, venuts per Amazon o per altres venedors que utilitzin el servei de logística d'Amazon, en 24 hores sense despeses d'enviament. El catàleg de productes s'anirà ampliant a mesura que noves marques i productes es vagin incorporant a aquesta botiga online.\n"Estem molt satisfets de col·laborar amb ICEX per contribuir a la internacionalització de l'empresa espanyola i les marques espanyoles", afirma François Nuyts, Country Manager de Amazon.es i Amazon.it. “La gastronomia és un dels actius més importants d'Espanya, que compta amb milers de marques i productes d'alta qualitat. Estem encantats de convertir-nos en socis a llarg termini dels productors locals. Amb el suport d'ICEX i d'Amazon, aquestes empreses podran posar els seus productes a l'abast de milions de clients."\nPer la seva banda, la secretària d'Estat de Comerç, Marisa Poncela, ha destacat que aquesta iniciativa és una via interessant de treball per al futur, ja que suposa la incorporació de sectors tradicionals al comerç online. Suposa, a més, una experiència de col·laboració publicoprivada i mostra la "aposta d'ICEX pel comerç electrònic com a canal per a la internacionalització de les empreses, especialment per a les pimes".\nAmazon, un soci per a internacionalitzar l'empresa espanyola\nLes pimes espanyoles que venen els seus productes a Amazon Marketplace, el programa que permet a qualsevol empresa servir les webs d'Amazon com el seu canal de vendes online, van duplicar les seves exportacions al 2016 superant els 200 milions d'euros en vendes internacionals.\nDes que es va llançar la botiga d'Alimentació online al setembre de 2015, centenars d'empreses espanyoles estan venent els seus productes d'alimentació a tot Europa gràcies a Amazon Marketplace. Des d'avui, les empreses espanyoles d'alimentació i productors locals podran començar a vendre online directament els seus productes a “Alimentos y vinos de España” als clients d'Amazon.es, Amazon.de i Amazon.co.uk de forma molt senzilla. Aquestes empreses també tindran al seu abast la xarxa logística global d'Amazon que els permetrà oferir als seus clients un servei de lliurament ràpid i accedir als milions de clients d'Amazon Prime, els més fidels d'Amazon.\nDimarts, 13 de juny de 2017/ Amazon.\nEl pernil ConsorcioSerrano, protagonista durant el Dia Mundial de la Tapa a diferents països d'Europa i Amèrica15-juny-2017 fa 1 anys 11 mesos 7 dies\nDestacada participació d'Interporc al "Congreso Mundial del Jamón Curado" a Toledo13-juny-2017 fa 1 anys 11 mesos 9 dies


GÚBIES DEL PARRISSAL – SudActiu\nPublicada el 14/04/2009 per sudactiu\nSetmana santa dispar en quant a activitats, tot i això divendres sant vam fer bondat i vam decidir enfundar-mos els neoprens i marxar cap als Ports per fer les Gúbies. El temps no ens va acompanyar en cap moment, però bueno si hi ha ganes tot lo demés sobra. Així que a les quatre de la tarde ja estàvem vestidets i preparats per fer el descens i posterior ascens del riuet. En total vam estar unes 3 hores, ja que al final ens va ploure i a part la temperatura de l’aigua no acompanyava. Els dos pescadors ens van dir que a 15 graus no arribava, i damunt els neoprens no eren de gaire gruix ja que alguns el portàvem de 3mm.\nTot i això bones sensacions i molta risa per les patinades i les cares de fred de la gent. De ben segur que ara que ve el bon temps en farem més.\nIX MARXA DE CABANES


Incendi en un àtic al Pas de la Casa i en un establiment d'Arans | BonDia Diari digital d'Andorra.\nIncendi en un àtic al Pas de la Casa Un bomber treballa en l'àtic cremat aquest matí.\nDc., 14/02/2018 - 10:56\nIncendi en un àtic al Pas de la Casa i en un establiment d'Arans\nA les 6:45 hores els bombers han rebut l’avís de l’incendi d’un àtic a l’edifici Vidal la Cava número quatre, sisè pis, del carrer dels Pareatges del Pas de la Casa. El foc s’ha originat entre el menjador i la cuina americana d’aquest habitatge on hi ha una llar de foc. Els veïns de tot l’edifici han estat evacuats. Les flames del foc sortien per la finestra de l’habitatge que ha quedat calcinat. Els bombers encara hi treballen en l’edifici perquè l’estructura d’aquest és de fusta i estan inspeccionant els danys per donar seguretat a l’immoble.\nNo hi ha hagut cap ferit, i segons han informat els bombers en mitja hora el foc ha estat extingit i els veïns han pogut tornar a les seves cases. A les 6:52 hores ja hi estaven treballant els bombers del Pas de la Casa, i després s’han afegit els de Canillo i un reforç d’Andorra la Vella.\nA la sisena planta només hi vivien els veïns de l’àtic incendiat, i els habitatges del cinquè pis s’han vist afectats per l’aigua que els bombers han utilitzat per apagar el foc. La resta de plantes de l’edifici no han patit danys.\nTot just una hora després, cap a les 7.41 hores, els bombers han rebut l’avís per fum a l’interior de l’establiment Font d’Arans del poble d’Arans. Tal com ha explicat el cap de guàrdia, l’extinció ha estat molt ràpida, ja que el foc estava molt localitzat a la llar de foc. En aquest cas, tampoc hi ha hagut danys personals.\nLes vendes al Pas creixen un 30% respecte de la temporada passada


Se suspenen les Festes de Sant Maties i el festival Brickània 2020 per la crisi del coronavirus | EFMR.cat\nInici Notícies Cultura Se suspenen les Festes de Sant Maties i el festival Brickània 2020...\nSe suspenen les Festes de Sant Maties i el festival Brickània 2020 per la crisi del coronavirus\nL’Ajuntament de Montblanc ha informat aquest dimecres de la suspensió de les Festes de Sant Maties, previstes pels dies 15, 16 i 17 de maig de 2020, així com el festival de construccions de legos Brickània que s’havia de realitzar els dies 6 i 7 de juny.\nEs tracta d’una decisió motivada per la crisi d’emergència sanitària provocada per la COVID19 que ha comportat l’adopció de diverses mesures preventives decretades per les autoritats governamentals i sanitàries per evitar la propagació d’aquesta pandèmia.\nLa suspensió de les festes de Sant Maties i del festival Brickània que s’havien de celebrar els propers mesos de maig i juny respectivament, també respon al fet de no poder garantir que la celebració es desenvolupi amb les màximes garanties de salut i seguretat per a les persones que hi participen i en formen part.\nAquesta incertesa dificulta preveure l’evolució de la situació durant les pròximes setmanes. Tot i això, la Regidoria de cultura i festes de l’Ajuntament de Montblanc treballa amb la previsió de poder celebrar els actes que han preparat les associacions i entitats de la vila durant els mesos restants d’aquest 2020, sempre que les circumstàncies ho permetin. En aquest sentit, un dels actes més excepcionals\nd’aquestes festes era l’estrena del nou ball de gitanos i gitanes que ha quedat ajornat fins a establir una nova data.\nUn altre dels esdeveniments rellevants d’aquestes festes culturals va ser la convocatòria del primer Certamen literari Vila de Montblanc. Segons informa l’Associació l’Escarritx, ja s’han recollit totes les obres originals i resta pendent la valoració del jurat que s’ha vist ajornada per culpa de la COVID-19. Quan hagi passat el període de confinament es buscarà una nova data per l’entrega de premis. La\nParròquia de Santa Maria mantindrà, a través de Ràdio Montblanc i les xarxes socials, la Salve a Sant Maties i la Missa Major aquells dies.\nD’aquesta manera, a excepció d’aquests dos actes religiosos que se celebraran virtualment, la resta d’actes festius, socials i culturals queden anul·lats. Una vegada s’aixequi l’estat d’alarma i el confinament s’informarà de la reubicació de determinats esdeveniments, especialment el Certamen literari i la presentació del Ball de gitanos i gitanes de Montblanc.\nBrickània no celebrarà la sisena edició\nL’àrea de turisme de l’Ajuntament de Montblanc també ha pres la decisió d’anul·lar el festival Brickània en un sentit de responsabilitat i coherència davant l’estat d’alarma actual. Aquesta edició, que era la sisena des que es va crear el festival, ja havia realitzat els primers passos per preparar l’esdeveniment, com l’elaboració del cartell dedicat als 20 anys dels guies turístics de Montblanc.\nUna part del pressupost que tenia assignat el festival es destinarà, un cop passada la crisi sanitària, a fomentar la recuperació del turisme a la vila.\nDes de l’ajuntament es lamenta que Montblanc deixi de celebrar festes i esdeveniments tan significatius com la Setmana Santa, la Setmana Medieval, les Festes de Sant Maties i Brickània, tanmateix la salut preval per sobre de qualsevol altre aspecte i, aquest, és un bé que cal preservar.\nArticle anteriorMAHLE reprèn l’activitat laboral, de manera gradual i en funció de les necessitats\nArticle següentL’Espluga preveu deixar d’ingressar uns 120.000 euros dels museus municipals


President de la Unipau.\nDes de fa més de 20 anys treballa en el tercer sector, sobretot en el camp de l'economia social i solidària i de la cultura de pau.\nHa estat Presidenta de la Cooperativa Doble Via i, en el camp de l'educació per la Pau, va ser Presidenta de La Federació Catalana d'ONG per la Pau. Des de l'any 2000 dirigeix la Universitat Internacional de la Pau (Unipau).\nEmprenedor d'empresses en el sector de disseny i arts gràfiques. Agitador social i cultural. Compositor musical, cantant i actor de teatre amateur.... i altres coses inconfesables.\nDoctor en Ciències Socials – EHESS (École des Hautes Études en Sciences Sociales, París) 1993 - i Doctor en Ciències de la Comunicació – UAB (Universitat Autònoma de Barcelona) 2003.\nProfessor agregat del Departament de Periodisme de la Facultat de Ciències de la Comunicació (UAB). Investigador del Laboratori de Periodisme i Comunicació per a la Ciutadania Plural de la UAB.\nDoctor en història per la Universitat Pompeu Fabra. En el camp de la història s’ha especialitzat en la Hisenda municipal.\nÉs president i membre fundador del Grup d’Estudis Locals (GEL) de Sant Cugat del Vallès. També és membre fundador de Fundació Sant Cuga, i forma part des de fa\nanys del Consell Municipal de Cultura.\nDoctor en pau i conflictes amb una tesi sobre les noves guerres i els seus factors globals. Ha treballat com a analista de conflictes armats i com a coordinador de projectes humanitaris, i ha realitzat anàlisis i investigacions sobre el terreny a diversos països en conflicte armat.\nÉs docent a diversos cursos i màsters sobre pau i conflictes armats.\nDoctor en pau, conflictes i desenvolupament, economista i investigador sobre cultura de pau, desarmament i economia de la defensa. Ha treballat durant anys com a coordinador de projectes humanitaris.\nActualment és coordinador del Centre Delàs, professor de relacions internacionals, conflictes armats, economia de defensa i cooperació (UJI, URL, UOC) i Vicepresident de l'International Peace Bureau (IPB).\nMònica Gironès Cànovas\nMònica Pérez Masoliver\nLlicenciada en Antropologia Social i estudis en metodologies\nparticipatives i cooperació internacional. Gran part de la seva\nexperiència en terreny ha estat a Amèrica Llatina, a Colòmbia, Mèxic, El Salvador i Hondures i com a tècnica de projectes a Catalunya.\nEstà molt vinculada a les Brigades Internacionals de Pau (PBI), on hi col·labora amb el projecte a Colòmbia com a assessora del projecte, i és membre de PBI Catalunya.\nLlicenciada en Comunicació Audiovisual, postgrau en Cultura de Pau i Màster en Relacions Internacionals, amb especialització en pau i seguretat. Porta la Comunicació de l'entitat i és educadora del projecte Teixint Xarxes.\nTambé ha treballat al Centre Delàs d'Estudis per la Pau, on actualment hi segueix com a col·laboradora.\nArés Perceval Camps\nTambé col·labora amb el Centre Delàs d'Estudis per la Pau.\nHaizea Arrizabalaga Ezkieta


Dol oficial per les víctimes de l'explosió química - Revista Cambrils\nDol oficial per les víctimes de l'explosió química\nEls ajuntaments de Tarragona, La Canonja, Reus i Salou han decretat dos dies de dol oficial, mentre que l'ajuntament de Vila-seca ha decretat un dia de dol\nPublicat el Dimecres, 15 de gener de 2020 17:45h\nImatge de la planta d'IQOXE a la Canonja, on es va produir una explosió, amb els raigs d'aigua dels Bombers | ACN (Roger Segura)\nEls ajuntaments de Tarragona, La Canonja, Reus i Salou han decretat dos dies de dol oficial per les dues víctimes mortals de l’accident químic produït, ahir dimarts, al polígon sud, mentre que l'Ajuntament de Vila-seca també ha decretat un dia de dol oficial. Recordem que una de les víctimes era veí del barri tarragoní de Torreforta, mentre que el treballador mor a la mateixa fàbrica era veí de Reus. Els diferents consistoris han lamentat l'accident i s'han solidaritzat amb les persones afectades i els ferits. Les banderes onejaran a mitja asta –avui i demà– a les diferents dependències municipals. Des de l'Ajuntament de Salou també ha volgut enviar un missatge de tranquil·litat a la població.\nMobilitzacions a Tarragona\nAquesta tarda s'han convocat diferents mobilitzacions a Tarragona. Per un costat, es farà una a les 18 hores, davant de la seu l’Associació Empresarial de Químiques de Tarragona (AEQT), a l'avinguda del Marquès de Montoliu 2 de Tarragona. Per altra banda, des de la Plataforma Cel Net han convocat una altra concentració, a les 19 hores, a la plaça de la Font de Tarragona.


Grau d'Enginyeria de tecnologies i serveis de telecomunicació (UOC) on-line per Universitat Oberta de Catalunya (UOC) - educaweb.cat\nEl paper estratègic de les tecnologies de la informació i les comunicacions (TIC) i la seva aplicació creixent en els diferents sectors de l'economia ha disparat la demanda de professionals de les telecomunicacions. La gestió tecnològica de la informació s'ha convertit en un element indispensable per al funcionament de qualsevol negoci, empresa o institució.\nDins d'aquest context, la UOC ofereix el grau de Tecnologies de la Telecomunicació, una titulació oficial d'alt nivell i rigor acadèmic que acredita el graduat com a enginyer tècnic de telecomunicació perquè pugui exercir professionalment en aquest àmbit.\nEl graduat en Tecnologies de la Comunicació és un professional capaç de dissenyar, analitzar, implementar, explotar i gestionar sistemes, components i processos de l'àmbit de les TIC. A part dels coneixements tecnològics, aquest programa també forma l'estudiant en la gestió de projectes i organitzacions, i altres competències transversals.\nEl grau proporciona una formació tant teòrica com pràctica en telecomunicacions. La UOC proporciona els recursos tecnològics necessaris per a desenvolupar les assignatures aplicades, per mitjà de laboratoris virtuals i entorns de simulació, programari, laboratori a casa i laboratoris remots.\nCapacitat per a projectar, calcular, desenvolupar i implementar projectes en l'àmbit de l'enginyeria de telecomunicació que tinguin per objecte la concepció o l'explotació de xarxes, serveis i aplicacions de telecomunicació.\nCapacitat per a aplicar la legislació vigent durant el desenvolupament de la professió d'enginyer tècnic de telecomunicació.\nCapacitat per a aplicar coneixements sobre l'ús i la programació d'ordinadors, sistemes operatius, bases de dades i programes informàtics amb aplicació en enginyeria.\nCapacitat per a comprendre i saber aplicar el funcionament i l'organització d'internet, els models de components, programari intermediari i serveis.\nCapacitat per a redactar documents tècnics.\nCapacitat per a analitzar i valorar l'impacte mediambiental i econòmic de les solucions tècniques.\nCapacitat per a comunicar oralment i per escrit coneixements i conclusions en l'àmbit acadèmic i professional, davant un públic especialitzat o no.\nCapacitat per a adaptar-se a futurs entorns actualitzant les competències professionals.\nTreball final de grado12\n• Matemàtiques I 6 ECTS.\n• Matemàtiques II 6 ECTS.\n• Disseny i programació orientada a objectes 6 ECTS.\n• Matemàtiques per a les telecomunicacions 6 ECTS.\n• Física I 6 ECTS.\n• Bases de dades 6 ECTS.\n• Teoria de circuits 6 ECTS.\n• Senyals i sistemes I 6 ECTS.\n• Telemàtica 6 ECTS.\n• Física II 6 ECTS.\n• Sistemes operatius 6 ECTS.\n• Circuits electrònics 6 ECTS.\n• Senyals i sistemes II 6 ECTS.\n• Xarxes i serveis 6 ECTS.\n• Sistemes de comunicació I 6 ECTS.\n• Electrònica de comunicacions 6 ECTS.\n• Electrònica digital 6 ECTS.\n• Assignatura optativa de menció I 6 ECTS.\n• Assignatura optativa de menció II 6 ECTS.\n• Assignatura optativa de menció III 6 ECTS.\n• Assignatura optativa de menció IV 6 ECTS.\n• Assignatura optativa de menció V 6 ECTS.\n• Assignatura optativa de menció VI 6 ECTS.\n• Assignatura optativa de menció VII 6 ECTS.\n• Assignatura optativa de menció VIII 6 ECTS.\nSi tens el títol de Enginyeria Tècnica de Telecomunicació. Especialitats en Telemàtica, Sistemes de Telecomunicació o Sistemes audiovisuals i vols actualitzar els teus coneixements per a obtenir el títol de Grau de Tecnologies de telecomunicació, a la UOC t'oferim la possibilitat de fer-ho per mitjà d'un procés específic d'adaptació al grau o retitulació.\nEl grau de Tecnologies de la Telecomunicació es dirigeix:\nA les persones que vulguin exercir la professió d'enginyer tècnic de telecomunicació.\nAls professionals que vulguin adquirir competències i coneixements en desenvolupament i aplicació de les TIC.\nA qualsevol persona interessada a conèixer i entendre el funcionament de les telecomunicacions.\nProporcionar a l'estudiant la formació científica, tecnològica i socioeconòmica per a l'exercici professional en el desenvolupament i l'aplicació de les tecnologies de la informació i la comunicació (TIC) en qualsevol àmbit.\nAdquirir coneixements de la legislació vigent en el sector de les telecomunicacions.\nDotar l'estudiant dels coneixements necessaris per a assessorar, dissenyar, analitzar, instal·lar, mantenir i explotar sistemes, components o processos de l'àmbit de les TIC de qualsevol empresa, Administració o institució.\nDesenvolupar la capacitat de resolució de problemes en entorns nous o poc coneguts, avaluar les possibles alternatives, i posteriorment, implantar una solució.\nAdquirir la capacitat d'anàlisi de les tecnologies de telecomunicació i tendències del mercat per trobar les respostes adequades a les necessitats i els recursos en un entorn concret.\nDesenvolupar la capacitat d'adaptar-se a entorns nous i TIC emergents actualitzant les competències professionals.\nDesenvolupar la capacitat de comunicació oral i escrita en l'àmbit acadèmic i professional, especialment la redacció de documentació tècnica.\nEl grau de Tecnologies de la Telecomunicació de la UOC condueix a l'obtenció d'un títol oficial i homologat pel Ministeri d'Educació, Cultura i Esport en el Reial decret 1393/2007, de 29 d'octubre, publicat en el BOE núm. 34-2013 el 8 de febrer de 2013.\nEnginyer de comunicació de dades: tècnic de desenvolupament de programari de comunicacions, arquitecte de programari, gestor de projectes de programari, arquitecte de xarxes, arquitecte de productes de xarxes, tècnic de sistemes.\nDissenyador d'aplicacions per al processament digital de senyals: dissenyador d'algorismes, especialista en teoria de la informació i les comunicacions, científic, tècnic d'aplicacions, dissenyador de sistemes.\nDissenyador de xarxes de comunicació: dissenyador de xarxes de dades (internet, xarxes de dades privades), dissenyador de xarxes mòbils.\nConsultor d'empreses de TIC: especialista en aplicacions, consultor de l'estratègia de tecnologia de la informació, consultor de la gestió estratègica de la informació, especialista o consultor de productes.\nDissenyador d'aplicacions de programari i multimèdia: programador d'aplicacions, programador multimèdia, dissenyador de xarxes multimèdia, tècnic d'internet, intranet, àudio i vídeo.\nGestor de projectes TIC.\nLa UOC té vint anys d'experiència oferint formació universitària en l'àmbit de les telecomunicacions, modalitat en línia. Som pioners a oferir formació en línia en aquest àrea de coneixement, a escala estatal, en els Estudis d'Informàtica, Multimèdia i Telecomunicació.\nLlicenciat i Doctor en informàtica. Director dels Estudis d'Informàtica, Multimèdia i Telecomunicació a la UOC des del 2013. Technical Manager del projecte TeSLA i membre del grup de recerca KISON.\nDirectora del Grau de Tecnologies de la Telecomunicació: Eugènia Santamaría Pérez.\nEl seu principal àmbit d'investigació és l'experimentació pràctica en enginyeria de l'aprenentatge en línia. La seva activitat docent està relacionada amb els sistemes de comunicació i el processament de senyals.\nGrau d'Enginyeria de tecnologies i serveis de telecomunicació (UOC) encara no ha rebut opinions


Reincorporar-se a la feina amb fills, una situació que preocupa | Mataró Audiovisual\nReincorporar-se a la feina amb fills, una situació que preocupa\nRedacció dv., 15/05/2020 - 16:30\nEl confinament pel coronavirus ens ha descobert el teletreball, una opció que, sense comptar els possibles problemes tècnics, té molts avantatges. Però el rendiment laboral a casa es complica amb fills o dependents a càrrec. Els més petits demanen atenció constant i els que són una mica més gran també, ja sigui perquè han de fer deures, s’avorreixen o, senzillament, tenen gana.\nPerò ara el neguit de molts treballadors és un altre: si les escoles i els centres de dies continuen tancats i els avis són població de risc, amb qui deixaran els fills quan es reincorporin a la feina? Aquesta és la pregunta que es fan en Gerard i l’Anna, una parella de Mataró, o la Sarai, una veïna del Masnou que treballa a la capital del Maresme i que ja està pensant en cangurs.\nTambé hi ha casos com el d’en Carles. La seva dona és infermera i treballa de nit a l’Hospital de Mataró. De moment, s’ho estan combinant per cuidar dels seus quatre fills. Però el problema el tindran quan ell es reincorpori a la feina.\nEl govern espanyol ha anunciat que està treballant en la concreció d’unes mesures que permetin conciliar la vida familiar i laboral els propers mesos. Però de moment no hi ha res definit i tant els sindicats com l’oposició estan demanat actuacions immediates. El Partit Popular ha exigit un Pla Nacional de Conciliació i, des de Catalunya, el president Quim Torra reclama un subsidi per a les famílies que no puguin teletreballar i tinguin fills o dependents a càrrec.


El programa de sortides per a la gent gran es completa amb les Excursions de Natura que funcionaran com fins ara i proposen caminar durant poc més de tres hores a bon ritme amb desnivells entre els 200 i els 450 m. En aquest cas el preu és de 17,50 euros per sortida, ja que són de dia sencer i l’hora de tornada és a les 18 h. També inclou el transport, els monitors i l’assegurança.\nLes sortides per la natura de la gent gran és un programa organitzat conjuntament entre el departament d’esports i el programa de la Gent Gran de l’Ajuntament de Sabadell i la UES. Aquest projecte té l’objectiu de promoure l’envelliment actiu entre les persones grans de la ciutat i organitza, tot gaudint de la natura dels indrets més espectaculars de la geografia catalana, passejades de gran bellesa aptes per a persones grans que disposin de bona mobilitat.\nL’any passat el programa Passejades de Natura i Sortides al Rodal van comptar amb un total de 1.159 inscripcions.\nTags: sortides del Rodal


Tu tens l’energia, tu tens el poder!. Generalitat de Catalunya\nTu tens l’energia, tu tens el ...\nEl nou model energètic ha de facilitar que el ciutadà, a més de consumir energia, sigui capaç de generar-ne mitjançant l'autoconsum\nCatalunya celebrarà, entre els dies 19 i 25 de juny, la Setmana de l’Energia, amb l’objectiu d’acostar als ciutadans la transició del país cap a un nou model energètic que maximitzi l'eficiència, es fonamenti en el 100% d'energies renovables l'any 2050 i garanteixi un tracte just als ciutadans, que esdevindran el principal motor de la democratització energètica.\nPer això, la Setmana de l’Energia, que coincidirà amb la Setmana Europea de l’Energia Sostenible tindrà l’eslògan “Tu tens l’energia, tu tens el poder!”, i sota aquest paraigües se celebraran activitats a més de 120 poblacions de tota Catalunya, que s’allargaran fins al proper 30 de juny.\nEl nou model energètic ha de facilitar que el ciutadà, a més de consumir energia, sigui capaç de generar-ne mitjançant l’autoconsum a partir d’energies renovables, disposi d’eines per gestionar la seva demanda i pugui participar en la presa de decisions.\nPer explicar a la ciutadania el camí que dissenya la transició energètica de Catalunya i resoldre tots aquells dubtes que pugui generar, s’organitzarà en diferents municipis la conferència ‘La transició energètica a Catalunya’, a càrrec de tècnics de l’Institut Català d’Energia (ICAEN).\nPer aprofundir en els pilars del model energètic del futur, també s’instal·laran a diferents municipis exposicions divulgatives sobre àmbits com el vehicle elèctric i la infraestructura de recàrrega, les oportunitats i nous models de negoci lligats a l'autoconsum fotovoltaic compartit o la rehabilitació i la certificació energètica d'edificis.\nA més, s’organitzaran tallers de contractació d’energia, de manera que els participants disposin de tota la informació per escollir la tarifa elèctrica que més s’adequa a les seves necessitats i aprendre a interpretar la factura elèctrica.\nConcurs públic per subministrar energia a la Generalitat


Cinc punts en què fixar-se en comprar un cotxe d’ocasió · Fira News\nCinc punts en què fixar-se en comprar un cotxe d’ocasió\nEstàs pensant comprar-te un cotxe d’ocasió però no vols passar per tots els maldecaps que comporta posar-se a revisar pneumàtics, carrosseria, frens i altres?\nPer evitar sorpreses, els experts aconsellen que et fixis en aquests cinc punts:\n1. Condicionament exterior i carrosseria\nComprova si la carrosseria presenta un diferent to de color. Si és així, és possible que el cotxe hagi tingut un contratemps greu.\n2. Condicionament interior\nÉs important que l’entapissat del vehicle no presenti cap tipus de taca o cremada que pugui malmetre l’estètica de l’interior. A més, es comprovarà que els cinturons funcionin adequadament i que les cintes no presentin fissures o trencats que puguin disminuir la seva eficiència.\nEls pneumàtics són una peça clau per a qualsevol vehicle. Dins dels punts que cal revisar, es tenen en compte que no presentin un desgast excessiu o irregular o que tinguin algun tipus de tall o esquerda. A més, es comprova que la profunditat del dibuix i la pressió del pneumàtic sigui la correcta.\nEs comprova que la direcció del cotxe sigui la correcta i que no presenti algun tipus de folgança o bloqueig a l’hora de girar el volant en alguna direcció. Així mateix, es revisa que en deixar en deixar les rodes rectes el volant quedi simètric, recte i centrat.\nFonamentals. Comprova que no facin cap soroll estrany. També mira que el pedal no s’enfonsi excessivament i que el vehicle no presenti tendència a desviar-se en frenar.\nEls més de 2.400 vehicles que s’han venut en la present edició del Saló Ocasió de Fira de Barcelona havíen superat totes aquestes proves -i moltes altres- després d’haver estat inspeccionats pels tècnics d’Applus+ i haver rebut el vistiplau per a la seva comercialització.


The Land of Graccus: SANDRUSKO EN ECSPANYOL PIJO A AL JAZEERA\nNo poso l'enllaç perquè ja prou propaganda que li fan el Grup Godó. Però sentir en Sandrusko contestant en ecspanyol pijo, les preguntes de la cadena Al Jazeera, constato com el Barça ha fet un pas enrere amb aquest noiet. Com pot ser que tot un executiu encara jove, a aquestes alçades, no tingui els collons d'emprar l'anglès amb una cadena com aquesta, que per cert, cada cop miro més. Demostra com de decrèpita és la submissió dels catalans a Ecspanya.\nAmb en Laporta, com a mínim contestava en la nostra llengua global, que no és altra que l'anglès, i donava una imatge com cal. Amb aquest bufó del Sandrusko, el qual cada cop està més envoltat dels seus maldecaps brasilers, s´ha tornat al Barça nunyista, al Barça franquista, ecspanyol, que s'agenolla davant del Madrit.\nTota aquesta patuleia dependentista, es diguin Sandrusko, Duran i Ecspanya, Rosell (el de la CEOE), o el Fainer (La Caixa), o el Brufau (Repsol), estan enfonsant el país amb la seva submissió a Ecspanya. Ja és hora que ens en desempalleguem.\nEl 20N podem començar a fer-ho.\nEtiquetes de comentaris: AL-JAZZEERA, ANTONI BRUFAU, ISIDRE FAINE, JOAN LAPORTA, JOAN ROSELL, JOSEP ANTONI DURAN I ECSPANYA, SANDRUSKO\n"Al loro, que no estamos tan mal"...i el que va seguir i dir abans, el presi Jan va ser dit a Barcelona, i en una llengua que no es la nostra. Per què? Ja te'n vas fes ressó?\nO potser "loro" es català segons qui ho digui? Ai, els esbiaixos,...que facilment es veuen..\n16 de novembre de 2011, a les 3:02:00 CET\nAMB QUI PACTA CiU?????? (Brevíssima crònica de l'a...


SI VOLS PUBLICITAT banners 150x_\nCat-climbing vol obrir a tothom, camí a l'escalada tant d'esportiva com de bloc a tot el territori Català. A través de la nostra associació el que es pretén és apropar a tots aquells escaladors que ho desitgin a interactuar amb la roca, la natura i el medi en el que es troba. Tot, immers en un clima mediterrani o mediterrani-continental. Però sense oblidar en tot cas, de preservar el medi natural que l'envolta, fent referència per tant a la fauna i flora per una banda, a l'ecosistema per un altre i a la geologia dels nostres paratges naturals.\nEn molts Parcs Naturals està restringida temporal o permanentment l'escalada, per exemple en períodes de nidificació d'aus, a vegades els escaladors obliden que conviuen amb altres éssers vius quan surten de la civilització. Obliden que a la natura no hi han ni cendrers, ni papereres, ni serveis públics i que darrera hi vindrà algú com ell al que li agradarà trobar-se el lloc de la mateixa manera en que ells s'hi havien trobat. Obliden que el magnesi té una funció específica, i que no fa falta deixar totes les parets marcades just en els passos de la via, per que el que va darrera i la vol fer a vista.. ara ja no pot! Que costa portar una bosseta per tal d'abocar-hi les deixalles generades per nosaltres mateixos, què costa anar amb cura amb les restriccions pertinents de cada zona, tenir cura de l'ús del magnesi, ser per tant cuidadós amb l'entorn que ens envolta?\nDes de Cat-climbing volem fomentar una escalada sostenible i intentar concienciar a tothom sobre el respecte pel medi ambient dels nostres paratges en referència a l'escalada. Perquè si tots i posem el nostre granet de sorra.. el que ve darrera no ho nota.. i la natura menys.\nCol·laborem tots per preservar el medi ambient!\nServei metereològic de Catalunya El servei metereològic de Catalunya ofereix una eina de visualització del temps a l'escriptori de l'ordinador. Aconsegueix l'eina al següent link:\nRestricció d'escalada al Montsant Al Parc Natural de la Serra del Montsant s'hi ha aplicat certa regulació a l'escalada a més de realitzar una zonificació del Espai Natural. Adjuntem el futlletó informatiu que adjunta el mapa indicatiu de cada zona d'escalada amb la seva regulació pertinent.


IB3 | FILA IB3: Bert\nDivendres a les 23.35\nAquest divendres, a partir de les 23.35 h, a Fila IB3, estrena en televisió en primícia després de vint anys de la pel·lícula ‘Bert’. Una producció espanyola de l’any 1998, dirigida pel mallorquí Lluís Casasayas, i interpretada per Fermí Reixach, Mercedes Sampietro, Marika Lagercrants, Simón Andreu i Aina Compte.\nAlbert Teixidó (Bert) viatja a l’illa de Mallorca després de rebre una misteriosa carta del seu amic de la infància Bernardo, qui va desaparèixer mesos abans a la Serra de Tramuntana. A l’illa cercarà pistes per localitzar el seu amic, pistes que el duran a revelar successos oblidats del passat i coincidències del present, cosa que provocarà a Bert una obsessió per continuar aquesta cerca. Tot esdevindrà en un obsessiu i metafòric viatge iniciàtic cap al desconegut.


VIè Campionat Aficionats\nDiumenge, 12 de Abril de 2009 17:09\twebmaster\nUs recordem que aquest dissabte 18 d'abril tindrà lloc el VIè Campionat d'Aficionats al Centre Cívic del club. Seguiu aquest link per accedir a les bases.\nCampionat de Catalunya Juvenil: Alvar Alonso líder\nDissabte, 11 de Abril de 2009 16:14\tQ.M.\nDesprés de 5 rondes disputades, el MI Alvar Alonso i en Jordi Coll són els dos únics jugadors al capdavant, amb 4'5 punts. Aquest dissabte per la tarda s'enfronten en la 6a partida amb l'avantatge de les blanques per l'Alvar, que en la ronda anterior ha vençut al MI Xavier Vila.\nEn Marc Prujà es troba inmers en un ampli grup de perseguidors amb 3'5 punts.\nCampionat de Catalunya Juvenil en marxa\nDivendres, 10 de Abril de 2009 15:11\tQ.M.\nEncara no hem paït els resultats dels Campionats sub10 a sub16 i ja ha començat el Juvenil. Del dia 8 al dia 13 d'abril, també a Vila-Seca.\nDel club hi participen l'Alvar Alonso i en Marc Prujà, sent els tres Mestres Internacionals els màxims candidats al títol (en Xavier Vila, en Robert Alomà i el mateix Alvar Alonso). Jugades ja tres rondes l'Alvar suma tres punts i en Marc dos.\nAquesta tarda es juga la 4a Ronda amb partides molt interessants: Jordi Coll-MI Xavier Vila; MI Alvar Alonso-MI Robert Alomà; MF Héctor Mestre-MC Víctor Lillo; MC Marc Prujà-Roland Albets.\nLes imatges de l'èxit\nDijous, 09 de Abril de 2009 22:14\twebmaster\nUs mostrem algunes fotos del recentment finalitzat campionat per edats.\nPodreu trobar més instantànies del campionat a la galeria de fotos de la web.\nCampionats de Catalunya: Ronda 6a i 7a\nDimarts, 07 de Abril de 2009 20:22\tQ.M.\nDesprés d'una jornada matinal que ha estat molt propícia pels interessos de la nostra expedició a Vila-Seca, la tarda ha estat molt esquiva.\nEn Guillem Salagran havia guanyat pel matí i amb 6 de 6 tenia opcions a finiquitar el Campionat per la tarda. Amb peça i nervis de més no ha pogut concretar. Queda dins d'una terna de jugadors tots ells amb sis punts. Si aconseguís guanyar demà al figuerenc Oriol Serra (que ja destacàvem en cròniques anteriors) en Guillem s'asseguraria en el pitjor dels casos el sotscampionat. El sistema de desempat en aquesta categoria no deixa de ser una "moneda a l'aire", havent jugat el petit Salagran bona part del campionat en el primer taulell el sistema de desempat no ho reflexa. Caldrà mirar de guanyar i veure què passa.\nL'Aleix Torres i l'Adrià Barris aconseguien en les partides d'avui idèntic resultat: victòria primer i derrota per la tarda. Queda amb 4 de 7 l'Aleix i amb 2 de 7, l'Adrià.\nA sub12 els nostres jugadors segueixen a mitja classificació. En Rasen Mediñà es situa amb 4'5 punts i podria ser el tercer jugador als efectes de classificació de club (com sabeu es suma el lloc de classificació dels 3 millors escaquistes de cada club: i el que suma la xifra menor és el vencedor). L'Eloi Fanals porta 4 punts, 3'5 l'Eduard Prujà i 3 l'Eduard Salagran.\nEn Marc Prujà, a sub16, ha jugat una partida llarguíssima que el seu adversari es resistia a entaular. Amb peó de menys però amb el rei ben situat, àlfils de diferent color i el rei contrari desubicat finalment s'han signat les taules. En Marc segueix líder empatat amb l'adversari d'avui (6 punts). El desempat sembla que l'afavoreix, de manera que una victòria o dues taules (d'ell i de l'Erik, el colíder) li otorgaríen el títol. En Marc Baig es sitúa amb 2'5 punts.\nMalgrat tot, no descartem encara remullar en Jordi Gusó!\nCampionats de Catalunya: 1a Ronda\nDissabte, 04 de Abril de 2009 22:24\tQ.M.\nPrimera ronda que finalitzem amb tres punts (de vuit possibles). Han guanyat en Guillem Salagran i en Marc Prujà (a priori candidats a tot en les seves categories), i també l'Aleix Torres al que ja hem vist moltes coses bones en el Campionat Gironí i en el Per Equips.\nEl sorteig de la 1a Ronda ha estat dur amb algun dels nostres jugadors. En Marc Baig, que ha tingut opcions en les darreres jugades de la partida, jugava contra l'Alex Vidal. L'Eloi Fanals també s'ha enfrentat contra una de les rivals més fortes, la Gal.la Garcia Castany.\nEn Marc Prujà ha començat amb solvència, podeu consultar la seva partida d'avui en el reproductor.\nPodeu consultar en aquest enllaç aquesta i d'altres partides que s'han jugat avui, entre elles les d'en Marc Baig.\nLa jornada de dissabte acaba amb l'expedició del club de gresca (saturday night fever).\nPàgina 544 de 547


CANCEL.LADA VII MARXA SOLIDÀRIA CONTRA EL CÀNCER - Notícies - Generalitat Valenciana\nVII MARXA SOLIDÀRIA CONTRA EL CÀNCER\nMarxa solidària contra el càncer. Un recorregut circular que ens dóna l'excusa perfecta per a descobrir la nostra naturalesa i contribuir en una bona causa.\nEl Parc Natural de la Serra Calderona, amb la col·laboració de l'Associació Tot Axerra i l'Ajuntament de Serra, organitzen una marxa solidària en benefici de l'Associació Espanyola Contra el Càncer.\nEt convidem a que t'unisques a nosaltres amb la teua participació i de la teua família i amics. És una marxa no competitiva on, a més de fer un acte solidari fent una donació en benefici d'investigació contra una malaltia tan greu, podràs disfrutar d'una manera guiada d'este epai natural protegit de gran bellesa.\nLa ruta començarà en el poliesportiu de Serra, on s'arreplegarà el donatiu. Des d'allí anirem per les hortes properes a la població, acompanyats per les sèquies àrabs, els fragants arbres i el cant dels ocells. La remor de l'aigua del barranc de Tramussos ens condueix per un camí serpentejant, quasi amagat, fins a la torre defensiva de Ria. Passejant fins a la Font de l'Ombría pujarem fins a la font de Barraix on vore també l'ermita i seguirem la senda que hi ha darrere per a dirigir-nos cap a la carretera del Garbí. En acabar la senda creuarem la carretera per enllaçar amb la pista forestal que ens conduirà fins a la falda de la muntanya on el Castell roman des del segle IX. La tornada per una pista forestal ens conduirà de nou a Serra. T'animes?\nData: 29 de març 2020\nDistància i informació: És una ruta de dificultat mitjana-baixa, 11 km.\nIMPORTANT: Els organitzadors es reserven el dret a canviar l'itinerari en funció del temps o de l'estat de la ruta en el moment de l'activitat. Es recomana portar calçat adequat, aigua i esmorzar.\nRecomanem la subscripció al llistat de distribució de les notícies de la nostra web. És la manera més ràpida d'informar-se de les activitats del Parc Natural per mitjà d'un correu-e automàtic en el moment de la publicació. http://www.citma.gva.es/ca/web/pn-serra-calderona/suscripcion


El Reial Madrid desmenteix la notícia de 'Marca' sobre la lesió de Gareth Bale\nEl club fa públic un comunicat on diu que el jugador té "una petita protrusió discal crònica" i no una "hèrnia discal" com afirma el diari madrileny\n1 min. Barcelona 12/10/2013 12:51\n260x366 Gareth Bale / BALLESTEROS / EFE Gareth Bale / BALLESTEROS / EFE\nEl Reial Madrid ha fet públic un comunicat per desmentir la informació que aquest dissabte publica el diari 'Marca'. Segons el diari esportiu madrileny, Gareth Bale pateix una hèrnia discal, però el club ràpidament ha dit que aquesta informació és "rotundament falsa".\n"És rotundament falsa la informació publicada, segons la qual el jugador té una hèrnia discal a les vèrtebres L5-S1", diu el comunicat, que afegeix: "El jugador no pateix per tant cap hèrnia discal, tal com els serveis mèdics del club han precisat amb claredat a aquest diari abans de la publicació de la informació. Sorprenentment, la versió que els metges van oferir a aquest mitjà de comunicació el passat dijous 10 d'octubre s'ha omès".\nPer últim, el Reial Madrid explica quina lesió pateix Bale:"El jugador Gareth Bale té una petita protrusió discal crònica, que és summament freqüent entre els jugadors de futbol i que no impedeix en cap cas el normal desenvolupament de la seva activitat professional".\nEl jugador del Reial Madrid Gareth Bale pateix una hèrnia discal


LA MIRA fa un any i fem una festa - LA MIRA - Magazín\nLA MIRA fa un any i fem una festa\nEl 19 de setembre de 2018 naixíem. Vam dir que faríem una cosa i l’hem fet: LA MIRA. Per això, com que és molt difícil fer el que hem fet i continuar, fem un any i fem una festa. Aquest dijous 19 de setembre de 2019 la redacció de LA MIRA obre les seves portes perquè puguis conèixer on es couen, on fan xup-xup tots els continguts, i a partir de les set de la tarda vine a bufar les espelmes a la festa d’aniversari de LA MIRA.\nEn aquest any LA MIRA ha ocupat un espai amb un periodisme que, en català, i a casa nostra, no existeix, o existeix poc. LA MIRA és periodisme de no actualitat. Per això LA MIRA aposta pels gèneres clàssics del periodisme que tenen més futur: reportatges, entrevistes, cròniques, galeries de fotografies... Durant un any hem fet més de 200 històries. Peces que sempre podeu llegir: vives, persistents, perquè el nostre és un periodisme sense data de caducitat. Sempre es poden llegir. LA MIRA ofereix poder mirar d’una altra manera. Un periodisme per a lectors que volen mirar amb calma, tranquil·litat... Un periodisme per llegir. Un periodisme per a la immensa minoria. Per a persones que estan connectades a la realitat però no esclavitzades a l’actualitat. LA MIRA és aquest arxipèlag de persones que hi ha a tot Catalunya.\nPerò tot això no ho fem sols, tot és gràcies a tu. LA MIRA existeix perquè tu, subscriptor, vols que existeixi. Que hi sigui. Sense tu no podríem explicar res. Expliquem, i ens expliquem, gràcies a tu. Per això, volem celebrar-ho amb tu un any després. T’hi esperem lector, subscriptor, amic. Inscriu-te a la festa!


L'ANC, any 1 | NacióDigital\nL'ANC, any 1\nper Q.Sallés/Redacció , 9 de març de 2013 a les 00:33 |\nUna imatge del Sant Jordi el dia del naixement de l'ANC. Foto: Jordi Borràs/ND\n"Queda constituïda l'Assemblea Nacional Catalana per l'Estat propi!", va expressar solemne, amb oratòria dura i ferma l'actor Sergi López. L'actor va respirar i clamà: "Visca la terra, visca els Països Catalans lliures i independents". Èxtasi. Crits d'independència, independència. Així va acabar l'acte d'ara fa un any que va constituir un dels moviments socials transversals més importants que ha viscut la Catalunya contemporània. L'ANC compleix un any. Un any de vida que ha bategat fort. La manifestació més important que ha vist Catalunya i que ha estat el cop definitiu per encetar un procés sobiranista amb la vista posada en un estat independent.\nDe fet, la primera presentació oficial d'aquest moviment es va celebrar el 12 d'abril de 2011, dos dies després de la consulta sobiranista de Barcelona, al CCCB de Barcelona. Tancada la ronda de consultes populars sobre la independència, unes 200 personalitats van esperonar un moviment catalitzador de l'embranzida del moviment generat per les onades referendàries.\nLa idea es va inspirar en la famosa Assemblea de Catalunya, però amb l'objectiu d'aconseguir la independència. El 30 d'abril es va celebrar una exitosa Conferència Nacional per dibuixar el mapa del "polític, democràtic, cívic, unitari i transversal" per la independència. I Gairebé un any més tard, el 10 de març 7.000 persones constituïen l'ANC amb un majestuós acte al Palau Sant Jordi. L'independentisme va omplir un Sant Jordi, marcant l'11 de setembre com la data d'una gran manifestació que havia d'obrir el procés cap a la independència. Dit i més o menys, fet.\nA hores d'ara l'ANC compta amb 13.675 membres de ple dret, 13.444 col·laboradors i simpatitzants; 404 assemblees territorials; 62 assemblees sectorials; actes gairebé diaris i destaca en lletres d'or al seu expedient la manifestació que va sotragar el curs polític i social d'aquest país. Actes a tot el territori, la construcció de l'argumentari pel "Sí", la mobilització social i un activisme de base converteix l'ANC en peça indispensable de la biosfera política catalana. Un any de vida que ha canviat la vida d'un país que ha canviat el dret a voler ser per l'exercir allò que vol ser.\nAssemblea Nacional Catalana, Política, anc\nPer Anònim el 10 de març de 2013 a les 16:18\nQuina por, em recorda a l'any Zero de Pol-Pot. Més val que Espanya mogui fitxa al més aviat possible contra aquesta gent.\nPer Sigma el 10 de març de 2013 a les 16:05\nAlgú pot dir si hi ha alguna superfície comercial on es venguin nomès productes catalans ????\nPer SÓC DE TREMP el 10 de març de 2013 a les 10:31\nANC, gràcies! DECLARACIÓ UNILATERAL D'INDEPENDÈNCIA PER NO MÉS ENLLÀ DE SANT JOAN D'ENGUANY, DIADA DELS PAÏSOS CATALANS! PER LA REPÚBLICA CATALANA! ||*||\nSobirania és independència, cap diferència\nPer Blai el 9 de març de 2013 a les 17:48\nPer Blai el 9 de març de 2013 a les 17:35\nFelicito l'Assemblea Nacional Catalana perquè no es deixa controlar per CiU, va per lliure i això la fa forta i creïble. Visca la independència de Catalunya!\nPer Andreuza el 9 de març de 2013 a les 16:20\nSenzillament per molts anys, el poble us nessesita\nPer estelada al vent el 9 de març de 2013 a les 13:07\nGran feina la feta per l'ANC. Enhorabona a tots els responsables, col·laboradors i socis; ara no hem de defallir ja que la nostra feina és pressionar al govern per que enllesteixi tots els tràmits per arribar el més aviat possible a la formació del Estat propi, si cal des de el nostra parlament amb una DUI. VISCA LA TERRA!\nPer Catalans el 9 de març de 2013 a les 11:53\nANC esta fent una gran feina que es treballar la majoria social favorable al SI. Sobretot els esforços s'han de centrar en l'area metropolitana allà es on hi han més reticencies.\nA Catalunya hi manen els espanyols, no els catalans\nPer Blai el 9 de març de 2013 a les 10:30\nEls catalas no tenim dret al nostre propi país. Per gran que tinguem l’autonomia, a Catalunya hi manen els espanyols, no els catalans; hi governi el PP o bé el PSOE, tant se val. Una nació estrangera, la hispana, ens posseeix, ens diu com hem de viure, com hem de sentir, com hem de pensar, en qui idioma hem d’enraonar, ens espolia fiscalment, ultra ens nega el dret de decidir. Què hi fem en aquest Estat que no és el nostre? ¿Per què ens costa tant llevar l’àncora, donar-nos-en de baixa, tocar-ne el dos, fer proa a la secessió? Dempeus catalans, per la independència nacional de Catalunya i la seva integritat territorial!\nPer Lapomet@ el 9 de març de 2013 a les 09:18\nLa transversalitat, vet aquí el secret del gran èxit de l'ANC i no crec que 1,5 milions de persones siguin el desert. Prenem tots la nostra responsabilitat en el camí cap a la llibertat nacional i l'estat propi, ara cal serenor, feina de formigueta on hi hagi dubtes i catalans tebis - que n'hi ha a gavadals - mantinguem la fermesa fins al final, no tindrem més oportunitats que aquest. Quan tornarem a tenir una Espanya tan dèbil i sense cap prestigi internacional ? Feu-vos del moviment de base més important des de la "transició". A mi no m'agradaria recordar que aquell dia era a la platja.\nPer Anònim el 9 de març de 2013 a les 09:11\nLa única garantia real que tenim és el poble.I el poble haurà de tornar a sortir prompte,perqué els polítics estan massa enfeinats amb les seves batalletes.La democràcia de la ciutadania és la que ens portarà a la independència\nPer Jaume Ramon el 9 de març de 2013 a les 02:21\nVoldria felicitar públicament i explícita a Solidaritat Catalana per la Independència per ser l'autèntic oracle i predicador (en el desert) de tot el que està passant en el nostre país. UDI´és única sortida possible. Fa un any tothom atacava SI per dir-ho. Ara molts lamenten profundament que el que passa en totes les revolucions del món aquí també hagi passat. Que l'avantguarda rep, mentre la mediocritat triomfa. Mentre la CUP chaveja, ERC titubeja i CiU es discuteixen, quedaran inscrits per sempre els valents discursos pronunicats per tres grans diputats al nostre Parlament. Bertran, Strubell i Lopez Tena.


El concierto de Luz Casal del día 19 se pasa a la Plaça d'Espanya.\nCambios de última hora han provocado que los conciertos y actos que, en la noche de la revetla se Sant Sebastià, el próximo día 19, iban a celebrarse en la Plaça d'Espanya y en la Plaça Major hayan tenido que intercambiarse. Así lo confirmó ayer el teniente de alcaldesa Eberhard Grosske, quien comentó que el motivo ha sido «el peso de la grúa que se necesita para montar el escenario de Luz Casal no lo resiste la Plaça Major, según los informes que tenemos».\nParece que este escenario es de gran tamaño debido al equipo que acompaña a la cantante en su gira, «ya que trae mucha orquestación».\nAsí, aunque en los programas de Sant Sebastiá que se repartieron el pasado viernes figuran las actuaciones, y otros actos, en ambas plazas como se habían organizado en un principio, tras este 'incidente', «todo lo que estaba previsto en la Plaça Major se traslada a la de Espanya», aseguró Grosske.\nAsí, tanto los gegants y capgrosos que a las 19.00 tenían previsto salir de Cort, como la actuación de los Castellers de Mallorca o el encendido del fogueró por parte de la alcaldesa, Aina Calvo, como el ball de gegants son actividades que pasarán a la Plaça d'Espanya, según aseguró Grosske, a las que seguirán las actuaciones de Caliu, Música Nostra, Anegats y Luz Casal. Por su parte, la Plaça Major acogerá el concierto de los 40 Principales.\nAunque en los últimos años estaban prohibidos por la Policía Local los conciertos multitudinarios en la Plaça Major para evitar problemas en caso de que fuera necesario el desalojo de la misma, Grosske opinó que con la revetla «multipolar» que ha organizado Cort «no habrá tapones» en esta zona, ya que «ahora no todo gira en torno al concierto de esta plaza, como ocurría anteriormente».


Els cinc nous pobles valencians amb risc alt de despoblament - À Punt\nEls cinc nous pobles valencians amb risc alt de despoblament\nLa pèrdua d’habitants preocupa a Agres, Benimarfull, Andilla, Benaixeve i Benissuera, segons un informe del Comité Econòmic i Social de la Comunitat Valenciana\nPobles en risc de despoblament / À Punt NTC\n10 d'agost 2021 - 14:27\nEl risc de despoblament aombra ja 171 municipis del nostre territori. Agres i Benimarfull, al Comtat; Andilla i Benaixeve als Serrans, i Benissuera, a la Vall d’Albaida són cinc dels que han entrat en el llistat de localitats amb risc alt de despoblament, segons un informe del Comité Econòmic i Social de la Comunitat Valenciana (CES-CV) que analitza la situació socioeconòmica i laboral del nostre territori durant el 2020.\nD’acord amb aquesta anàlisi del CES, la franja interior del nostre territori és la que més població perd. La fuita de veïnat afecta especialment l'interior nord, l’interior de València i més al sud, les comarques del Comtat i la Vall d'Albaida. En aquestes zones, apenes viuen 76.000 habitants, un 1,51% del total de la població valenciana.\nA Andilla, una de les poblacions que s’incorpora al llistat de les que presenten un elevat risc de despoblament, l’alcaldessa, Consuelo Alonso, reivindicava una regulació diferent per als municipis menuts. “Als pobles xicotets l’administració ens desborda”, admetia. Per això, insta a la cooperació que permeta impulsar projectes en aquestes zones “perquè l’àmbit rural no desaparega”.\nAndilla reclama actuacions en l'àmbit rural\nDe fet, l’alcaldessa d’Andilla admet que la falta d’oportunitats laborals, unida a la mancança de serveis públics o de transport públic són algunes de les raons que dissuadeixen molta gent de viure en els pobles menuts d’interior, i això a pesar que la pandèmia ha atret nous residents fins a aquest municipi.\nAín lluita contra el despoblament\nA l’hivern, només 60 persones viuen a Andilla. A l’estiu la població es multiplica, però el fet que només hi haja atenció mèdica alguns dies a la setmana, que únicament hi haja els bars municipals o que siga impossible comprar en cap tenda del municipi perquè no n'hi ha, que calga el transport privat per a arribar al poble, com exposa Consuelo Alonso, fa que molts rebutgen viure en aquesta població dels Serrans.\nAra bé, tot i que l’ombra del despoblament afecta tots aquests municipis, també n’hi ha alguns que deixen enrere aquest risc. És el cas de dues localitats de la Safor, Almiserà i Llocnou de Sant Jeroni; una a l’Alt Millars, la Font de la Reina; una altra a l’Alt Palància, Xèrica i, per últim, al Maestrat el municipi de Sant Rafael del Riu.\nPortell de Morella salva l'escola\nL’altra cara de la moneda, la d’un d’eixos pobles que està en risc de despoblament però on s’estan fent avanços per a deixar enrere aquesta ombra és Portell de Morella (Ports). Aquest municipi ha fet una doble crida: perquè vinguen nous veïns al poble, que hi fixen la seua residència i que tinguen xiquets per evitar així que es tanque el col·legi. De moment, l'estratègia funciona. Una nova família ha arribat fa dos mesos i l'escola continuarà oberta.\nEli, Roger i els seus fills són, des de fa dos mesos, veïns de Portell de Morella, van arribar allí procedents de Granada, on Roger admetia “no haver-se acoblat molt”, i atrets per l’oferta que va llançar el consistori. Ara, un temps després d’incorporar-se al veïnat d’aquest xicotet indret rural, se senten “molt acollits pels veïns”.\nUna mestra dels Ports recorrerà 166 quilòmetres en dos dies per a conscienciar sobre el despoblament


Denuncien "inseguretat" dels funcionaris judicials d'Alzira per les "situacions violentes" que es produeixen als jutjats\nInicio Valencia La Ribera Alta Denuncien «inseguretat» dels funcionaris judicials d’Alzira per les «situacions violentes» que es...\nDenuncien «inseguretat» dels funcionaris judicials d’Alzira per les «situacions violentes» que es produeixen als jutjats\nImatge d'una de les actuals seus dels jutjats d'Alzira\nEl sindicat CSIF reclama una sala d’espera amb vigilància contínua on no es pose en perill la seguretat dels treballadors\nEl sindicat CSIF ha anunciat que presentarà denúncia davant Inspecció de Treball per la “inseguretat” que pateix el personal funcionari destinat en els Jutjats d’Alzira. En l’escrit, que serà registrat aquesta setmana, la central sindical adverteix de “situacions violentes entre el públic que espera la celebració del seu judici o declaració, que denoten la falta absoluta de seguretat”.\nLa Central Sindical Independent i de Funcionaris (CSIF) explica en el document que “el personal funcionari no pot realitzar la seua labor en funcions òptimes”. Assenyala que les causes que entorpeixen la seua labor comencen “per la contaminació acústica, que és gravíssima, ja que pràcticament diàriament, en els corredors i replanells d’aquest edifici s’aglomeren més de 50 persones. Les veus, discussions i insults arriben fins dins dels oficines”.\nEl sindicat subratlla que al factor de la contaminació acústica se suma que, en aquestes dependències judicials situades en la Ronda d’Algemesí, “es vénen produint situacions violentes entre el públicoque allí espera la celebració del seu judici o la seua declaració, que denoten una falta absoluta de seguretat”.\nCSIF detalla aquestes “situacions violentes” explicant que “aquesta setmana, un dels presos que allí estava esperant es va llançar per les escales; un altre senyor va espentar a un usuari també per les escales. A més, davant l’acarnissada discussió, amb tota classe d’insults, d’altres persones, una de les magistrades de la seu va haver d’eixir a mediar davant la impossibilitat de l’únic vigilant de seguretat de sufocar només la discussió”.\nEl sindicat, que recorda que “els llocs de les magistrades que allí realitzen les seues funcions estan catalogades de risc”, sol·licitarà a Inspecció que “s’adopten les mesures oportunes per a protegir a tot el personal de Justícia que allí treballa”. Com a possible solució proposa “crear, si fóra necessari, una sala d’espera, amb vigilància contínua, on els usuaris puguen esperar el seu torn d’intervenció. D’aquesta forma no entorpirien el funcionament ordinari del Jutjat ni amb contaminació acústica ni posant en perill la seguretat dels funcionaris”.\nArtículo anteriorSagunt, primera ciutat no aragonesa en donar suport a la candidatura de la Jota Aragonesa a patrimoni de la UNESCO\nArtículo siguienteEl Ayuntamiento de Torrent recupera el proyecto para construir la nueva rotonda en Mas del Jutge que conecte con el Pont Blau\nConselleria millora la qualitat acústica a l’entorn de la carretera CV-50 a Alzira


Alcoi insta a Sanitat a obrir els centres de salut a la vesprada | ARA Multimèdia\nPlenari del 3 de juliol amb participació de tots els regidors, amb les mesures de distància necessàries.\nLa petició ha entrat al plenari com una moció del Partit Popular, però s'ha convertit en declaració institucional en rebre el suport de tots els partits de la corporació municipal.\nEscrit per Lirios Silvestre 5 juliol 2020\nSegons el pla presentat per Sanitat, cap centre de salut de les nostres comarques obrirà a les vesprades aquest estiu. El Partit Popular vol una modificació del pla i així ho ha traslladat al ple, on ha rebut el suport de tots els partits a l'Ajuntament d'Alcoi.\nEl plenari de l'Ajuntament d'Alcoi ha aprovat hui una declaració institucional per a reclamar a la conselleria de Sanitat que modifique el pla presentat per als centres de salut durant l'estiu. En aquest pla s'inclou 77 centres de salut a tota la Comunitat Valenciana que obriran a les vesprades, però cap correspon al nostre departament de Salut.\nEn la declaració institucional es considera que aquesta decisió és "una clara discriminació" per als 140.000 habitants de l'Alcoià i Comtat; a més de suposar un increment "del risc de col·lapse de l'Hospital Verge dels Lliris, que des de fa dos anys pateix durant l'estiu un increment del temps d'espera per als pacients a conseqüència de la falta de substitucions, que disminueix la plantilla del servei". A més, asseguren que açò es produeix "en plena pandèmia de coronavirus i en un moment de temor davant possibles rebrots de la malaltia".\nPer tot açò demanen explicacions a Sanitat sobre les raons, que consideren "arbitràries", que modifique el pla per a incloure el Departament de Salut d'Alcoi, i reforce la plantilla i recursos per assegurar "la prestació de forma segura".


Un intent d’'escrache' sense incidents du la protesta dels últims dies al passeig de Gràcia\n3 min. Barcelona 02/06/2016 20:47\nDues turistes japoneses fotografien amb el mòbil els prop de dos centenars de persones que baixen pel passeig de Gràcia amb màscares de la mateixa cara. Una brasilera pregunta a un periodista qui és aquest Manuel Bravo Solano que surt a la pancarta. Ahir la protesta contra el desallotjament del Banc Expropiat va sortir de la reserva índia, el barri de Gràcia de Barcelona, per anar a buscar el seu arxienemic: el propietari del local que havien ocupat, l’home que els ha desallotjat.\nDues pancartes amb els eslògans “Bravo Solano, especulador” i “Bravo Solano, fora del barri” obren la protesta. Totes dues amb un dibuix amb la cara de l’empresari, la mateixa amb què s’han fet les màscares que tapen la cara de tots els manifestants. Una activista reparteix octavilles que, en una banda, tenen un bitllet de dòlar amb el rostre de Bravo, i, en l’altra, el manifest de la protesta. “Manuel Bravo Solano forma part d’una classe de personatges que en els últims anys està envaint el barri de Gràcia, barri de moda en aquesta Barcelona malvenuda al turisme en què especuladors sense escrúpols compren locals o edificis”, diu el text.\n540x306 Els manifestants baixant pel Passeig de Gràcia / MARC ROVIRA Els manifestants baixant pel Passeig de Gràcia / MARC ROVIRA\nAhir els del Banc Expropiat no van trobar el responsable de la seva sortida del local, tot i que van arribar a l’edifici on hi ha l’oficina d’Antartic Vintage, l’empresa que va comprar el local del Banc Expropiat a l’antiga Caixa Tarragona. A la cinquena planta del número 55 –el bloc que hi ha sobre el Boulevard Rosa– hi ha una oficina sense cap cartell. Allà hi ha domiciliades Antartic Vintage, de la qual Bravo és l’apoderat, i cinc empreses més, de les quals aquest empresari és també apoderat o administrador. Tot i que no hi ha cap rètol, un dels porters de la finca va reconèixer abans d’ahir a l’ARA algunes de les empreses que hi estan domiciliades, però assegura que hi va algú molt de tant en tant. “No és un lloc oficial, això”, va dir. De totes maneres, ahir els manifestants no es van poder ni acostar a la cinquena planta. Les portes del Boulevard Rosa i de l’edifici estaven tancades i un dispositiu dels Mossos els impedia el pas. Després de llegir el manifest, els activistes van tornar cap a Gràcia.\n540x306 Cartells i pintades contra Bravo Solano / E.B. Cartells i pintades contra Bravo Solano / E.B.\nMentre la protesta avançava tornant cap a la reserva, pel megàfon va sonar una versió peculiar del 'hit' estiuenc 'I follow you, deep sea baby': “Tornem a entrar! Amb caputxa o sense el banc es defensa” i “Expropiem-lo, hi ha sang al carrer”, se sent a ritme de pop enganxós. Més turistes fan fotografies. Dos rossos alts es fan una 'selfie' amb les pancartes al fons. No entenen res. Darrere seu un emmascarat pinta en una botiga de Bulgari “Solano culpable”. El dependent de Mango encara està indignat per la mateixa pintada i els cartells amb la cara de l’empresari que li han enganxat a l’aparador. “Impresentables!”, crida. Una botiga de bosses de mà reobre la persiana i l’encarregada es mira l’immens “Pijos” vermell que li tapa l’aparador.\nUn dispositiu amb més d’un centenar d’antiavalots flanqueja la manifestació quan remunta el passeig de Gràcia i no la deixa fins al carrer d’Astúries. Però ahir no hi va haver trencadisses ni càrregues. Davant del Banc Expropiat un activista va donar per acabada la protesta: “Tard o d’hora tornarem al Banc, hem canviat el lema de 'resistència' per 'insistència'”. 'In-sis-tèn-ci-a!'”, van cridant els altres.


Els Comuns acusen ERC de no haver millorat la sanitat pública en cinc anys Els Comuns acusen ERC de no haver millorat la sanitat pública en cinc anys – El Món\nEls Comuns acusen ERC de no haver millorat la sanitat pública en cinc anys\nAragonès els reclama ajuda perquè lEstat garanteixi els recursos necessaris per blindar el sistema sanitari català\nGemma Aguilera (Parlament) 07/10/2020 11:18 am\nEl vicepresident amb funcions de president i conseller d’Economia, Pere Aragonès, ha respost en el marc de la sessió de control al Govern, la primera sense el president Torra, a les preguntes de l’oposició sobre si l’executiu pensa blindar el sistema sanitari català després que la pandèmia hagi posat en evidència les mancances del sistema. Aragonès ha anunciat una nova ampliació de pressupost per a la sanitat de 200 milions d’euros –respecte als comptes aprovats el febrer del 2020- i ha recordat que la consellera de Salut, Alba Vergés, ja va fer una crida a un pacte polític entre les forces per una sanitat pública i universal.\nLa diputada dels Comuns Jèssica Albiach ha fet una crida a la “cooperació intel·ligent”, recriminant a l’independentisme que sovint es negui a pactar amb altres forces. “Volem sumar”, ha insistit Aragonès. Però Albiach ha posat en qüestió que els republicans hagin fet avançar el sistema sanitari públic que el govern d’Artur Mas “va retallar”. “Vostès, ERC que tenen a les seves mans la conselleria de Salut des del 2015, i no han capgirat aquesta situació. Ara vostès parlen de transformar i blindar la sanitat pública, i ho celebrem, però hem de fer un pacte nacional per la Salut que eviti i prohibeixi per llei les retallades, que l’atenció primària ha d’estar al centre del sistema, amb una inversió del 7% del PIB”.\nAragonès ha rebatut algunes de les xifres presentades pels Comuns, que l’acusen de posar com a excusa la falta de recursos: “Que no hi hagi retallades per llei, estic d’acord, però que hi hagi recursos. I repassem els números, de cara al 2021 se’ns ha comunicat que no hi haurà fons Covid i que ho substitueixen per dèficit. Però demanem que aquests recursos no siguin per crèdits sinó per transferència, i compto amb la seva complicitat, perquè són al govern espanyol, perquè no els haguem de tornar d’aquí a 10 anys”.


Mesures del tot insuficients per les nostres empreses - horecalleida.es\nAmb un primer anàlisi ràpid i provisional i pendents de la publicació al BOE del Reial Decret , valorem positivament les facilitats de tramitació dels ERO, a manca de comprovar-ho, complements pels treballadors, i exoneració de costos de la Seguretat Social a les empreses, així com la prestació extraordinària per aturada d’activitat, per la qual es cotitza. Pla de contenció per a consumidors vulnerables, teòricament treballadors i autònoms, s’ha d’analitzar requeriments per veure si és viable.\nEls autònoms han de continuar cotitzant, quan el govern ha tancat l’activitat, increïble i del tot inacceptable.\nEn referència als avals, bé, a manca de saber les condicions concretes dels préstecs, i la facilitat del tràmit.\nPel que fa a la resta, no entrarem a valorar per no ser estrictament del sector.<!–\nTrobem a faltar, ajornament dels terminis de pagaments administratius ( Hisenda i Seguretat Social) , una suspensió dels crèdits empresarials, i dels lloguers, essencials per la reactivació de les empreses, i perquè el deute no es faci insostenible. Garantir la liquiditat de les empreses, atenuant el deute, facilitarà clarament la continuïtat de les mateixes que és la millor garantia per continuar pagant els lloguers i els crèdits pendents. Si exigim pagar lloguers i crèdits, i oferim més crèdits per fer-ho, la viabilitat de les empreses es veurà afectada pel sobre endeutament, en un escenari de reduït marge empresarial, i atemptem clarament a la seva supervivència. Suspendre crèdits i lloguers durant el període de tancament, la millor garantia a mitjà termini per bancs i propietaris.\nPer tant exigim més mesures en aquest sentit, com han fet altres països, Franca o Qatar, que eximeix del pagament de rendes de lloguer per sis mesos, a petites empreses, i ajorna pagaments de crèdits també per sis mesos.\nValoració global, del tot insuficient, especialment pels més dèbils, els autònoms. No compleix amb les paraules del President, no són les mesures que necessitem, i si ens fiem del que ha dit i tenim el seu compromís, exigim una revisió i un segon pla de mesures.\nNecessitem clarament, no augmentar el deute durant el període de no activitat. Com? Suspenent les despeses i ajornant els pagaments que tenen venciment durant el tancament.\nSerem contundents, ho transmetrem a les instàncies superiors i continuarem lluitant.\nDemà complementem la informació i anem concretant a mesura que tinguem dades de com fer efectius els ajuts.\nInstrucció 2.2020 sobre la tramitacio d’ERTEs\nMesures Govern Espanyol\nCoronavirus: No pagarán cuota de la Seguridad Social autónomos afectados y empresarios que hagan ERTE\nSánchez ruega a las empresas que hagan ERTE y no despidan


La Plaça de l'Ajuntament s'ompli de gom a gom en el Concert en honor al Crist de l'Hospitalet\nLes Festes Majors de Sueca han arrancat oficialment este dijous. Un dels actes de la primera jornada ha estat el tradicional Concert del Santíssim Crist de l'Hospitalet, una cita que s'ha celebrat normalment al Centre Cultural Bernat i Baldoví i que enguany ha estrenat escenari al carrer, a un lloc tan emblemàtic com la Plaça de l'Ajuntament de Sueca, que va lluir plena, malgrat que l'espectacle va haver de reprogramar-se i avançar-se en horari per motius aliens al consistori.\nLa Societat Ateneu Musical de Sueca va estar l'encarregada d'acompanyar al cantaor de Xàtiva en esta cita. La carismàtica veu de l'artista va estar acompanyada també, com sempre, per la seua rondalla. A ritme dels acords de la bandurria i el llaüt, però també del so dels instruments que caracteritzen la música de banda, “Botifarra” va delectar tots els assistents amb algunes de les jotes més populars del patrimoni de la música tradicional valenciana, romanços i cants de batre. Entre moltes d'altres, van sonar algunes tan populars com El dotze i u, la Malaguenya de Barxeta o el Casamiento de Maria la Chapa.\nEls cants, les anècdotes i els acudits de “Botifarra” van arrencar els repetits riures del públic que es va alçar en peu en més d'una ocasió per aplaudir l'artista i la banda local.\nL'espectacle, carregat d'humor i bona música, va encisar els espectadors que van estar testimonis de la rica tradició de les comarques valencianes. Pep Gimeno ha estat investigant durant molt de temps les històries i les cançons de molts pobles valencians i és així com ha resultat dipositari d'una part important de la cultura oral de tots els valencians, una cultura que pregona a cada poble que visita.\nEl regidor de Festes, Pau Roselló, ha volgut agrair la massiva resposta del públic a este primer acte oficial de les Festes Majors de Sueca. “Vore la Plaça de l'Ajuntament plena de gom a gom ens ompli d'alegria. Això significa una gran mostra de suport i reconeixement a la nostra música i al treball de les nostres bandes” ha conclòs el titular de Festes.


PINNAE | Grup CNL Teatre presenta les obres “Coses de família i La Casa de l’Alba” al Fòrum Berger Balaguer\nGrup CNL Teatre presenta les obres “Coses de família i La Casa de l’Alba” al Fòrum Berger Balaguer\nEl Fòrum Berger Balaguer de la Fundació Pinnae presenta el proper dissabte 18 de juny a les 19h l’obra teatral “COSES DE FAMÍLIA i LA CASA DE L’ALBA” del Grup CNL Teatre – Centre de Normalització Lingüística de l’Alt Penedès i el Garraf.\nCOSES DE FAMÍLIA i LA CASA DE L’ALBA són dues obres teatrals representades pels alumnes dels cursos de català del taller de teatre.\n“Coses de família” s’ambienta amb en Roderic que s’ha divorciat i se’n va a viure a casa de la seva mare però passen coses molt estranyes. Una gran obra per descobrir, com canviaria la vida si es pogués parlar amb els avantpassats. Per altra banda, “La casa de l’Alba” és des d’on es veuen les millors albades del Pirineu. En Bernat és mort i la seva dona, les seves filles i la neta van a casa dels seus pares, al Pallars, on ha deixat el testament. Descobrirem tot el que passarà a cinc dones de l’Eixample barceloní, a la masia pallaresa, que sempre han viscut d’en Bernat.\nL’espectacle és obert a totes les persones que tinguin ganes de gaudir-lo.\nLes entrades són disponibles només a la taquilla del Fòrum Berger en el seu horari d’obertura que és de dijous a dissabte de 18:30 a 20:30h i diumenges i festius de 12 a 14h i de 18:30 a 20:30h. El preu de l’entrada és de 5€ i gratuït pels infants fins a 12 anys, sempre acompanyats d’un adult.\nEl Consorci per la Normalització Lingüística (CPNL) té l’objectiu de facilitar el coneixement del català i afavorir-ne l’ús en tots els àmbits, disposant d’una xarxa territorial de 22 centres de normalització lingüística (CNL) i 146 punts d’atenció.\nEl CNL de l’Alt Penedès i el Garraf, amb seu a Vilafranca del Penedès, està format pels ajuntaments de Sant Pere de Ribes, Sant Sadurní d’Anoia, Sitges, Vilafranca del Penedès i Vilanova i la Geltrú, i els consells comarcals de l’Alt Penedès i del Garraf.\nOrganitza: CNL de l’Alt Penedès i el Garraf\nCol·labora: Fòrum Berger Balaguer – Fundació PINNAE


Alta cosmètica Institut Esthederm\nMostrant 1-24 de 100 article(s)\nCrema desensibilizant contorn d'ulls SENSI SYSTEM 15 ml\nDescongestiona, alleuja i calma la irritació, la inflamació i les vermellors. Aporta hidratació i confort..\nOSMOCLEAN CREMA DESINCRUSTANT SUAU\nOSMOCLEAN Crema desincrustant suau d'Esthederm. Tub de 75 mlPrepara i retorna l'equilibri a l'ecosistema de la pell, garantint una neteja profunda i respectuosa, mantenint l'equilibri de les pells més sensibles.\nEscuma netejadora aclaridora ESTHE WHITE 150 ml\nEscuma de neteja que redueix les taques.\nCity Protect (UV IN CELLIUM) spray 100 ml\nBruma protectora. Escut i reforç cel·lular.\nBruma Aigua Cel·lular / Eau Cellulaire 100 ml\nUna solució de tractament facial ultraeﬁcient inspirada en l'aigua de la pell.\nCrema intensiva HIALURÓNICO 50 ml\nCrema hidratant d'alta concentració per a un confort immediato i durador. Protecció antirradicals lliures; prevén la destrucció de l 'àcid hialuroònic bioloògic.\nLLet hidratant fermesa 200 ml\nTractament diari hidratant i reafirmant.\nSèrum reestructurant DERM REPAIR 30 ml\nL'arquitecte de la pell. Sèrum lleuger reestructurant reparador d'arrugues i fermesa.\nMorpho Fitness sèrum activador 100 ml\nSèrum lleuger activador aprimant.\nOSMOCLEAN AIGUA MICEL·LAR OSMOPURE\nL'aigua micel·lar desmaquillant actua a traves de microgotes invisibles d'oli que netegen suaument la cara i els ulls, a la vegada que aporten els beneficis d'una aigua micelar tonificant.\nLoción làctea aclaridora ESTHE WHITE 200 ml\nLoció aclaridora que potencia l'acció de l'escuma aclaridora .\nUV PROTECT SPF 50 50ml\nProtector 100% mineral. Màxima protecció SPF50 + / PA +++\nSèrum intensiu HIALURÒNIC 30 ml\nSèrum hidratant d'alta concentració en peso mig mol·lecular que aporta rreplè biològic immediat i durador.\nGel aigua cel·lular 50 ml\nEl gel antipol·lució Aigua Cel·lular assegura els nivells òptims d'hidratació i promou la retenció i la transferència d'aigua a la pell. Reté l'aigua a l'epidermis i millora la circulació. A més, neutralitza els efectes dels radicals lliures.\nCrema tractament puresa absoluta PURE SYSTEM 50 ml\nCorregeix l'excés de sèu i matifica la pell.\nBàlsam fermesa alta nutrició 200 ml\nBàlsam de fermesa per a pells fràgils i desnodrides.\nSèrum lluminositat EXCELLAGE 30 ml\nSèrum facial de joventut per a una major lluminositat.\nIntensiu glasucina sèrum 200 ml\nSèrum anticel.lulitis edematosa.\nIntensiu glasucina crema 200 ml\nCrema anticel·lulitis incrustada.\nOSMOCLEAN DESMAQUILLANT ALTA TOLERANCIA ulls i llavis\nDESMAQUILLANT ALTA TOLERÀNCIA ulls i llavis. Flascó 125 ml La seva fórmula bifàsica és ideal per a tot tipus de maquillatge, fins i tot el resistent a l'aigua i al maquillatge de llarga durada. Màxima tolerància per a les pells més sensibles.\nSèrum aclaridor ESTHE WHITE 30 ml\nSèrum concentrat en actius aclaridors anti-glicació que evita el to groc de la pell madura.


El Pla d'Urgell acollirà l'any 2022 el III Fòrum d'Ecoturisme de Catalunya - Ara Lleida\nEl Pla d’Urgell acollirà l’any 2022 el III Fòrum d’Ecoturisme de Catalunya\nAutor: Roc Llimargas\nCentrada en àmbits com la mobilitat sostenible, aquesta important trobada organitzada per la Generalitat de Catalunya compta amb la col·laboració del Patronat de Turisme de la Diputació de Lleida i del Consell Comarcal del Pla d’Urgell\nLes comarques de Lleida acolliran per primer cop el Fòrum d'Ecoturisme de Catalunya, una trobada de referència dels professionals d’aquest sector impulsada per la Generalitat de Catalunya a través de la seva Taula d'Ecoturisme, formada per experts i representants dels sectors públic i privat. La trobada tindrà lloc l’abril del 2022 (donat l’interès que el congrés sigui presencial, s’ha escollit una data en la qual es preveu que la crisi sanitària estigui superada en gran part).\nEl III Fòrum ENS-Ecoturisme, Natura i Sostenibilitat tindrà lloc al Pla d’Urgell i centrarà els continguts en temes com la mobilitat sostenible. La Direcció General de Turisme de la Generalitat ha valorat molt positivament les condicions naturals i paisatgístiques d’aquest territori lleidatà i en aquest sentit el director general de Turisme, Octavi Bono, ha assegurat que “amb la celebració del Fòrum ENS al Pla d’Urgell, donem l’oportunitat de posar en valor i donar a conèixer la riquesa dels espais naturals de Ponent, els seus recursos i el seu potencial turístic”.\nPer la seva banda, la vicepresidenta del Patronat de Turisme de la Diputació de Lleida, Rosa Pujol, ha assenyalat que és molt interessant que “les Terres de Lleida puguin acollir l’any vinent aquesta trobada en un entorn de referència per a les comarques de la plana de Lleida com ho és l’estany d’Ivars i Vila-sana" i ha volgut subratllar l’aportació del Fòrum “per treballar contra el despoblament i per la dinamització del territori”.\nLes comarques de la plana de Lleida acullen molts elements d'interès paisatgístic, natural, arquitectònic i històric. Segons Pujol, “el Fòrum ENS ha de permetre seguir avançant en la creació de nous productes ecoturístics i sostenibles al llarg de tot l’any, tal com es desprèn dels objectius del Pla Estratègic del Pirineu i les Terres de Lleida 2019-2022 impulsat pel Patronat de Turisme. Un full de ruta que vol potenciar un model estratègic de gestió sostenible de turisme basat en els tres pilars de la sostenibilitat: l’economia, el medi ambient i la societat”.\nPrecisament un dels espais emblemàtics de la plana de Lleida es troba al Pla d’Urgell, l’estany d’Ivars i Vila-sana. Recuperada a partir de l’any 2005, després que l’antic estany fou assecat a mitjans del segle passat, aquesta llacuna d'aigua dolça té una superfície de 126 hectàrees i una profunditat mitjana que no arriba als 2 m. Es tracta de l'estany interior més gran de Catalunya quant a dimensions i acull una important diversitat biològica. amb un dels més alts valors ecoturístics i naturals de les terres de Ponent, amb més de 240 espècies d’aus registrades i envoltat per un itinerari naturalístic de 6 km que es pot fer a peu, en BTT o a cavall.\nLa Generalitat ha decidit centrar el fòrum en aquest tipus de turisme ja que l’actual situació social afavoreix que els turistes valorin especialment les activitats a l’aire lliure i els espais naturals, per la qual cosa és interessant establir un debat rigorós sobre turisme i sostenibilitat a través de reflexions, presentacions, sessions participatives i sortides de camp que ajudin a identificar i afrontar els nous reptes de l’ecoturisme a Catalunya.\nLa celebració d’aquest esdeveniment dona resposta a un dels objectius principals del Pla Estratègic de Turisme de Catalunya 2018-2022, el d’afavorir pràctiques sostenibles, que apostin per la qualitat, que preservin l’entorn i que contribueixin a desestacionalitzar i descentralitzar els fluxos turístics. Segons va afirmar l’expert internacional Héctor Ceballos-Lascuráin en el darrer Fòrum ENS, “Catalunya és referent en ecoturisme, el segment turístic amb major creixement a escala mundial”.\nEl III Fòrum ENS-Ecoturisme, Natura i Sostenibilitat compta amb la col·laboració del Patronat de Turisme de la Diputació de Lleida i del Consell Comarcal del Pla d’Urgell, com també amb la implicació de l’Associació Leader de Ponent, el Consorci de l’Estany d’Ivars i Vila-sana i els ajuntaments de Vila-sana, Ivars d’Urgell i Mollerussa.\nCal recordar que el primer Fòrum es va celebrar a la Vall d'en Bas, a la Garrotxa, i el segon, a Deltebre, al Baix Ebre.\nOficina de Comunicació Departament d’Empresa i Coneixement\nTel. 93 484 93 51 / 93 484 97 46


Tianxia Di'er Theme Inn Zhangzhou Xina - Ofertes d'hotels amb els MILLORS DESCOMPTES EN LÍNIA\nVeure tots els 372 allotjaments a Zhangzhou.\nNo.95 Kanxia Village, Meilin Town,Nanjing County,Zhangzhou, Nanjing, Zhangzhou, Xina, 363609 - Veure al mapa\nMés informació sobre Tianxia Di'er Theme Inn\nAl visitar Zhangzhou, vosté es sentirà com a casa a Tian Xia Di Er Theme Inn, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Tian Xia Di Er Theme Inn asseguren una estada plaentera als seus clients. Per a la comoditat i comfort dels seus clients, l'hotel ofereix Wi-Fi gratuït en totes les habitacions, recepció 24 hores, express check-in/check-out, magatzem d'equipatge, servei d'habitacions.\nL'ambient de Tian Xia Di Er Theme Inn es reflexa en cada habitació. aire condicionat, calefacció, servei de despertador, escriptori, aparell de televisió LCD/pantalla de plasma són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent pesca, jardí. Si buscau un allotjament còmode i adequat a Zhangzhou, faci de Tian Xia Di Er Theme Inn la vostra llar.


La diada del Roser porta el segon 7d8 dels Xicots - 29/10/2017\nEls Xicots de Vilafranca han realitzat aquest dissabte a la tarda una bona diada del Roser, en la qual han assolit el segon 7 de 8 de l’any i també han recuperat la torre de 8 amb folre, un castell que no descarregaven des del 15 d’agost. Aquestes han estat sens dubte dues bones notícies de la diada, que contraresten amb la impossibilitat de revalidar e 4 de 9 amb folre.\nEls de la camisa vermella han obert plaça amb el castell de 9. Després de desmuntar-ne un peu, n’han tirat amunt un intent vàlid, que ja de bon principi pujava força remenat. Entraven sisens quan s’ha decidit fer-lo baixar. Mentre valorava la conveniència de tornar-lo a tirar, l’equip tècnic ha optat per afrontar un altre dels reptes de la jornada, el 7 de 8, que la colla va descarregar per primer cop per Festa Major. Tot i presentar alguns moviments, s’ha defensat i s’ha pogut completar.\nAmb un gran castell ja al sarró, ha estat el torn de la torre de 8 amb folre, que els Xicots no descarregaven des de l’agost. Ha costat de trobar-li la mida, ja que se n’han desmuntat dos peus, però a la tercera ha estat la bona. No ha estat una torre plàcida, s’ha hagut de treballar per descarregar-la. Finalment, la colla ha prioritzat acabar amb tranquil·litat una actuació ja positiva, alçant el 4 de 8.\nEn la seva diada, els Xicots han comptat amb l’acompanyament de tres colles convidades, com han estat els Castellers de Barcelona, els Xics de Granollers i els Castellers de Terrassa. Com és habitual, la colla vilafranquina tancarà la temporada a Altafulla, diumenge que ve a la plaça del Pou.\nDAMM SOCIS COL.LABORADORS AJUNT.VILAFRANCA SOCIS COL.LABORADORS AUTOCARS VENDRELL SOCIS COL.LABORADORS


Notícies :: opera :: Díptic verista per celebrar el Nadal al Liceu | Divulgació i actualitat musical de música clàssica i òpera\nEntre el 5 i el 22 de desembre, el verisme torna al Gran Teatre del Liceu amb el díptic més cèlebre del gènere, Cavalleria Rusticana, de Piero Mascagni, i Pagliacci, de Ruggiero Leoncavallo, amb un cast encapçalat per Roberto Alagna (doble rol), Elena Pankratova i Aleksandra Kurzak, sota la direcció de Henrik Nánási i amb posada en escena de Damiano Michieletto.\nEl verisme ha estat molt present al Liceu en les darreres temporades, des de La bohème, passant per l’apoteòsic Andrea Chénier, Manon Lescaut o el recent Turandot. Ara, el teatre ens convida, per Nadal, al díptic més cèlebre del repertori operístic, Cavalleria Rusticana, de Piero Mascagni, i Pagliacci, de Ruggiero Leoncavallo, que ara, més que mai, es veuran intrínsecament lligades per una posada en escena de Damiano Michieletto en què es fa conviure espai, temps i personatges d’una i altra obra mestra. I és que el verisme és una aposta segura, i aquesta producció de la Royal Opera House una exquisidesa.\nEl corrent s’ha de situar a partir de 1890 i clou el romanticisme a Itàlia amb el culte a la vida quotidiana, la intenció de representar fidelment la realitat i expressar els sentiments particulars de manera que tots ens hi sentim identificats, amb unes peculiaritats específiques en el cant i l’orquestració. Els personatges són gent corrent o, almenys, destaquen per la seva manera d’enfrontar-se a la vida amb totes les seves complexitats i matisos. Un catàleg extens de criatures es presenta davant nostre amb preocupacions que, com que ens són familiars, ens permeten empatitzar-hi, perquè l’art és un reflex de la societat, com ens recordava Arnold Hauser, i la vella aristocràcia i l’alta burgesia que havien monopolitzat secularment els protagonismes, han de deixar pas a les classes populars, en el moment en què el fenomen de les masses és un fet incontrovertible. Amb origen en el naturalisme de Zola, que entra a Itàlia des de la literatura per convertir-se en un gènere operístic, el verisme és una reacció a la metafísica intrínseca en el treball en el mite wagnerià i la solemnitat de les grans històries verdianes, un corrent estètic que etimològicament ve de l’italià vero (vertader), i es caracteritza per l’esforç per tornar a la realitat quotidiana, per interessar-se pels petits detalls que inunden el nostre ser-en-el-món i eleva a la categoria d’herois les criatures més fràgils, volubles, però alhora encisadores del món que ens envolta.\nPerò el verisme havia nascut anys abans, a l’Ottocento italià, en el terreny de la pintura com a llenguatge afí al positivisme, la defensa social i com a manifestació artística del Resorgimento, que pinta esdeveniments èpics del passat amb una estètica actualitzada per fer aflorar en el poble el sentiment nacional enfront els estrangers invasors que impedeixen la unificació de la vella Itàlia. En el camp musical, destaquen Puccini, Umberto Giordano, Cilea, Piero Mascagni i Ruggiero Leoncavallo.\nCav/Pag, en terminologia anglosaxona, comparteixen molts elements que fan que les dues històries puguin coexistir en una mateixa escenografia: el món rural del sud d’Itàlia, gent senzilla, unitat espacio-temporal, pocs personatges i incursions del cor. A més, a nivell temàtic, en ambdues hi ha assassinats per gelosia, es van compondre per a un concurs i totes dues són vertaders manifestos del verisme.\nCavalleria Rusticana està ambientada a Sicília a finals del segle XIX, gairebé contemporàniament a la seva rapidíssima creació. Té com a protagonistes Turiddu (de Salvaturiddu, Salvador), un noi que torna del servei militar, i Santuzza, una jove amb qui té un didil.li que es truncarà perquè ell continua enamorat de Lola, la promesa de tota la vida i ara casada amb el carreter Alfio, però que retorna als seus braços incestuosament. Per tant, Santuzza actua per despit, amb la complicitat de la Mamma Lucia.\nL’obra de Mascagni té moments musicals deliciosos. L’obertura és molt expressiva i hi ha canvis de dinàmiques que la fan molt efectista. El diàleg entre les seccions d’instruments la fan molt narrativa, per donar pas a la siciliana (“O Lola c’hai di latti la camisa”) des de fora de l’escenari de Turiddu, que canta l’amor a Lola. L’acompanyament orquestral es limita a l’arpa, per donar més importància al cant. Té girs melòdics molt interessants i ja és tota una declaració d’intencions.\nL’orquestra, que té gran rellevància en aquesta òpera en un acte, pren el protagonisme novament, amb caràcter sumptuós -fet que contrasta amb la vida camperola. És un instrument més, amb caràcter propi i melodies que van directament al cor. La formació coral també pren protagonisme, ja que representa el poble sicilià on s’esdevenen els fets d’amor i desamor, d’honor i venjança, d’arravatament i dolor. A l’inici, entona una música folklòrica amb aire de dansa. Ben aviat percebem com la religió té una importància cabdal en la cosmovisió dels vilatans d’aquest poblet. Tenen una mentalitat obtusa i estan presos pels convencionalismes i les normes que dicta l’Església. No en va, l’acció té lloc el dia de Pasqua, i l’església és un lloc recurrent on entren i surten personatges. Els vilatans es congratulen de celebrar el dia del Senyor, i ho associen a la primavera com la resurrecció. Al “Regina Coeli” entonen una melodia bellíssima, celestial, que aporta calma des de la llunyania. És un cant molt homofònic, que es correspon amb el caràcter sacre del text, que contrasta amb els intensos duets entre Turiddu i Santuzza, Lola i Alfio i Santuzza i Alfio, on es desprèn gran dramatisme. De fet, tota l’òpera presenta un nivell de tensió emocional molt elevada. El cant és molt declamatiu i les tessitures estan dutes a l’extrem. Cal resiliència en l’agut i caràcter per transmetre vivacitat i realisme.\nEl famós “Intermezzo” és àmpliament conegut perquè apareix en molts anuncis i pel.lícules, com al final de la tercera part d’El Padrino, on es desplega majestuosament com a fons musical de la carnisseria que s’està produint durant la representació d’aquesta òpera al Teatro Massimo de Palerm. És una de les melodies més belles que mai s’han escrit, que denoten una extrema sensibilitat i un control de les emocions de l’espectador excepcionals. En la seva interpretació, no només cal que les cordes estiguin finíssimes, sinó que el control de les dinàmiques per part del director és fonamental.\nDestaca l’ària animada i alegre de Turiddu “Viva il vino spumeggiante”, a la qual s’hi afegeix el cor i, després del desafiament amb Alfio, el comiat a la mare a “Quel vino è generoso”. Ell té el pressentiment que alguna cosa dolenta passarà i, en efecte, l’obra acaba amb Santuzza i la Mamma Lucia plorant la seva mort enmig de la gernació.\nPagliacci, per la seva banda, ocorre a Calàbria en un dia també assenyalat per als cristians: el 15 d’agost, el dia de la Mare de Déu, associada a tant a la devoció com a la joia de la festa. L’obra de Leoncavallo és metaficcional, ja que hi ha ficció dins de la ficció, i fins-i-tot ens atreviríem a dir que hi ha ficció dins de la ficció dins d’una altra ficció: comença amb Tonio, que personifica el Pròleg, per donar pas a la història de comediants desgraciats que fan riure de poble en poble que, al seu torn, representen un fragment de la Commedia dell’arte que es barreja amb la realitat dels infeliços personatges.\nL’obra té un argument ben senzill: Canio està casat amb Nedda, una noieta que va trobar-se abandonada fa molt de temps i li va donar aixopluc. Però el pas del temps desgasta els sentiments si no es cultiven i ara, ella, està enamorada de Silvio, un camperol de la zona. Al seu torn, el geperut Tonio li declara el seu amor, i com ella el rebutja menyspreant la seva aparença, ell li promet que un dia es venjarà d’ella. Canio, empès per la gelosia, acaba apunyalant la seva estimada i l’amant donant per acabada la comèdia (“La commedia è finita”).\nL’obertura és més tèrbola que la de Mascagni, amb elements de tensió i distensió però, alhora, l’escriptura és més impressionista. Ben aviat apareix el tema de Canio i la melodia es fa expansiva fins que torna la inquietud. De les paraules de Tonio es desprèn la veritable essència del verisme, l’intent de pintar fragments de vida. El bufó diu que “el teatre és la vida”, però, en canvi, més endavant, Canio manifesta que “il teatro e la vita/non son la stessa cosa”. No, però el teatre es nodreix de la vida i, en el cas de Pagliacci, els dos mons es confonen de manera magistral.\nLa vaporositat de l’orquestració es combina amb el treball amb els límits tècnics i expressius, explorant una paleta de colors rica i suggeridora. El cor inicial, amb una música molt frenètica, pren un sentit semàntic ja que expressa musicalment l’expectació dels vilatans per l’arribada de la companyia comediant. L’ària de Nedda “Qual fiamma avea nel guardo” és un altre exemple de l’exploració de recursos al límit, forçant els aguts de forma molt dramàtica. El duo entre Nedda i Silvio és plena voluptuositat i joia, amb moments molt lluminosos que s’apaguen amb la crua realitat: ella està casada amb Canio. Però decideixen fugir i la música es torna esclatant. Quan el director de la companyia ambulant s’assabenta que Nedda l’enganya, se sent menyspreat, avergonyit i s’odia a si mateix pel deliri que està sofrint. “Vesti la giubba” és una resignació a la vida que té: ser un pallasso al qual li riuen les gràcies i un home enganyat i desolat pel desamor.\nL’“Intermezzo” té moments afortunats, i hi conviuen totes les tensions i neguits dels personatges, així com les esperances i les resignacions. Al final es manifesta el desig de forma voluptuosa. Al principi del segon acte la música desprèn la joia dels camperols, que gaudiran d’una funció -accidentada. Per això la música és triomfal i plena d’optimisme. La música indica que ens fiquem dins de la ficció, separant amb el so la diferència conceptual entre una realitat i l’altra: és més lleugera i té un aire més arcaic que s’adiu molt amb els personatges de la Commedia dell’arte, Pierrot (Canio), Colombina (Nedda), Taddeo (Tonio) i Arlecchino (Beppe). La situació que es planteja és la mateixa que viuen els protagonistes: Colombina s’ha enamorat d’Arlecchino i decideixen fugir, abandonant Pierrot, un Canio que es fa seva la situació i acaba sortint de l’obra per entrar a la vida amb el desconcert dels presents fins que desferma la seva fúria: “No, Pagliaccio non son!/Se il viso é pallido/é di vergogna e smania di vendetta!”. Amenaça Nedda que si no li revela el nom de l’amant la matarà (“Il nome, o la tua vita!”), i tot acaba en tragèdia.\nHeinrik Nánási dirigirà aquest doblet verista amb direcció d’escena de Michieletto, en una producció de la Royal Opera House Covent Garden, La Monnaie, Opera Australia i The Göteborg Opera. Conxita Garcia dirigeix el cor, i el cast està encapçalat per Roberto Alagna (Turiddu, Canio), Elenka Pankratova i Oksana Dyka (Santuzza), Mercedes Gancedo (Lola), Gabriele Viviani i Àngel Òdena (Alfio) i Elena Zilio i Maria Luisa Corbacho com a Mamma Lucia. El personatge de Turiddu també serà encarnat per Teodor Ilincai i Martin Muehle. Quant a Pagliacci, Nedda ho seran Aleksandra Kurzak i Dinara Alieva, i Fabio Sartori i Martin Muehle comparteixen el rol de Canio amb Alagna. Tonio ho seran Gabriele Viviani i Àngel Òdena, mentre que Vicenç Esteve serà Beppe i, finalment, Silvio estarà encarnat per Duncan Rock i Manel Esteve. Cav/Pag, al Gran Teatre del Liceu, entre el 5 i el 22 de desembre.\nMés, sobre...: pagliacci , cavalleria rusticana , michieletto , alagna , gran teatre del liceu , ópera , verismo